Модел конкурсне документације

Одржавање зелених површина

**Модел конкурсне документације**

Одржавање зелених површина

Потребу за различитим видовима одржавања зелених површина, према подацима са Портала јавних набавки, има више наручилаца, превасходно јединице локалне самоуправе (ЈЛС), али и други наручиоци, као што су јавна предузећа, јавно комунална предузећа, па и установе, министарства.

Назив предмета набавке и опис услуге варира од наручилаца и потреба[[1]](#footnote-1).

Поједини наручиоци за наведени предмет јавне набавке спроводе оквирни споразум, што је и логично с обзиром на то да се код оваквих предмета набавки не могу предвидети тачне количине предмета набавке, као и време када ће настати потреба за предметом набавке[[2]](#footnote-2). Наручиоци у том случају превасходно закључују оквирни споразум са једним привредним субјектом.

Како је циљ овог модела конкурсне документације укључивање социјалних аспеката јавних набавки (превасходно ангажовање и запошљавање лица у неповољном положају и особа са инвалидитетом), настојало се да се сагледа више параметара од значаја. Прво, **избор предмета јавнe набавкe**. Чињеница да одржавање јавних зелених површина представља комуналну делатност од општег интереса према члану 2. став 1. тачка 12) Закона о комуналним делатностима[[3]](#footnote-3) („Сл. гласник РС“, бр. 88/2011, 104/2016 и 95/2018), говори о значају пружања ових услуга за остварење животних потреба физичких и правних лица код којих је ЈЛС дужна да створи услове за обезбеђење одговарајућег квалитета, обима, доступности и континуитета, као и надзор над њиховим вршењем. Овим моделом конкурсне документације се не улази у примену Закона о комуналним делатностима.

Избор предмета се даље сагледавао са становишта **јавних радова**. Ово из разлога што је одржавање и заштита животне средине и природе препозната као једна од области у којима се могу спроводити јавни радови[[4]](#footnote-4). Кроз јавне радове се остварује ангажовање незапослених, првенствено теже запошљивих незапослених лица и незапослених у стању социјалне потребе[[5]](#footnote-5). Читав поступак се остварује у сарадњи са Националном службом за запошљавање (НСЗ)[[6]](#footnote-6).

Право учествовања у поступку организовања јавних радова (јавном конкурсу), као извођачи јавних радова, имају органи аутономне покрајине и органи ЈЛС, јавне установе и јавна предузећа, што су наручиоци у смислу одредаба Закона о јавним набавкама (ЗЈН)[[7]](#footnote-7).

Како НСЗ има филијале и испоставе у свим окрузима у Републици Србији[[8]](#footnote-8), а како набавке за одржавање зелених површина спроводе наручиоци на читавој територији Републике Србије, то је за очекивати да ће и понуђачима, с обзиром на предмет набавке, бити од значаја могућност да ангажују теже запошљива лица са територије одговарајуће филијале НСЗ чиме се доприноси и мерама подстицања запошљавања.

Концепт јавних радова се може на одређени начин упоредити са поступком јавне набавке. Кроз концепт јавних радова послодавац (извођач јавних радова) реализује потребне послове (што би аналогно био предмет набавке), за то ангажује лица у неповољном положају, односно теже запошљива лица (што би био кадровски капацитет у поступку јавне набавке), за чије зараде и друге накнаде добија одређена бесповратна средства (сваки предмет набавке подразумева претходно одређивање процењене вредности из које се обезбеђује исплата за извршене услуге), уз обавезу испуњења уговорних обавеза (кроз реализацију уговора о јавној набавци би, поред осталог, требало испратити ангажовање теже запошљивих лица, које је изабрани привредни субјект навео у својој понуди односно пријави). Чињеница да се одржавање зелених површина појављује често као предмет јавне набавке[[9]](#footnote-9), иако постоји прописана комунална делатност, говори о потреби за овим предметом набавке, тако да се може настојати да се концепт јавних радова (очување и унапређење радних способности незапослених као и остваривање одређеног друштвеног интереса) аналогно примењује и кроз поступак јавне набавке. Циљ је да се ангажовање лица у неповољном положају оствари кроз одговарајући механизам јавне набавке.

ЗЈН у члану 37. дефинише **резервисане јавне набавке**, које учешће у поступку омогућавају само привредним субјектима чији је основни циљ професионална рехабилитација и запошљавање особа са инвалидитетом у складу са Законом о професионалној рехабилитацији и запошљавању особа са инвалидитетом, као и привредним субјектима чији је основни циљ друштвена и професионална интеграција лица у неповољном положају који су организовани у складу са Законом о социјалном предузетништву. Међутим, за овај предмет набавке тренутно не постоје подаци о довољној конкуренцији када је реч о предузећима за професионалну рехабилитацију и запошљавање особа са инвалидитетом[[10]](#footnote-10), док још увек не постоје јавно доступни подаци о предузећима која су се у међувремену регистровала у складу са Законом о социјалном предузетништву. Из наведених разлога концепт резервисане јавне набавке није изабран у конкретном случају[[11]](#footnote-11).

Избор је пао на технику **система динамичне набавке** (СДН) из више разлога. Прво, СДН је отворен за пријем нових кандидата у току читавог периода на који је успостављен. Нпр. ако је успостављен на две године, током тог периода могу се укључивати сви заинтересовани привредни субјекти, а циљ је да то буду субјекти који ће запошљавати односно ангажовати лица у неповољном положају за послове који буду чинили предмет јавне набавке у оквиру одржавања зелених површина. Дакле, као учесници СДН могу се појавити и привредни субјекти који испуњавају услове из члана 37. ЗЈН, али и други привредни субјекти под условом да за ове послове запосле или радно ангажују и лица у неповољном положају.

На тај начин омогућава се повећавање потенцијалног броја понуђача. Сваком привредном субјекту се омогућава да се прикључи СДН онда када је спреман, односно када је испунио захтеване услове (критеријуме). Са друге стране, наручиоцу је за почетак довољан и један привредни субјект како би могао да започне са реализацијом потребних послова. За разлику од већине поступака јавних набавки, у којима се бира само један понуђач, са којим се извршавају сви послови (што потврђује и спровођење оквирног споразума само са једним понуђачем), кроз СДН, се омогућава да више различитих послова добије више различитих понуђача (наравно, у зависности ко да најбоље услове понуде). Могућност поделе послова одржавања зелених површина на више мањих (нпр. кошење траве, сеча и орезивање стабала, набавка и садња цвећа, одржавање парковских површина) може да буде од значаја за микро, мала и средња предузећа, а посебно за предузећа која послују као предузећа за професионалну рехабилитацију и запошљавање особа са инвалидитетом, или као тзв. социјална предузећа (која се баве социјалним предузетништвом), јер многа од њих, због капацитета, не могу преузети веће уговоре.

Погодност СДН се огледа и у додатној шанси за привредног субјекта који је евентуално погрешио са попуњавањем изјаве у првој фази. Иако је тренутно одбијен, могао би поново да пошаље нову пријаву, а та опција не постоји у другим поступцима. Чак ни код оквирног споразума са више понуђача током његовог трајања не могу се укључивати нови понуђачи.

На тај начин СДН би омогућио наручиоцима да функционишу, да им се уговори реализују (одржавају зелене површине), а уједно би омогућио новим привредним субјектима, који можда још увек нису имали искуства са учешћем у јавним набавкама да се полако прикључују у СДН и добијају одређене послове (наравно, ово све зависи од понуда и услова који буду давали). То је и шанса за развој социјалног предузетништва.

Овај модел конкурсне документације би требало приближити и наручиоцима, из разлога што је коришћење технике СДН за већину наручилаца и даље новост[[12]](#footnote-12).

Уједно, поред концепта јавних радова, могу послужити и **мерила за обављање комуналних делатности**[[13]](#footnote-13), само да се прилагоде предмету набавке сходно објективним потребама, с обзиром да уређују минимални обим који обухвата подручје за које се пружа одређена комунална услуга, затим уређују и стручну оспособљеност кадрова и технички капацитет[[14]](#footnote-14) које морају да испуне пружаоци услуга, што може да буде корисно за сагледавање потребног кадровског и техничког капацитета.

Систем динамичне набавке

С обзиром на то да СДН још увек представља новину за наручиоце и понуђаче, да се жели подстаћи и укључивање привредних субјеката који до сада нису учествовали у јавним набавкама, даће се одређено краће појашњење о начину коришћења ове технике набавке.

СДН се спроводи искључиво кроз **рестриктивни поступак** јавне набавке. Ако је наручилац предмет јавне набавке (нпр. одржавање зелених површина) претходно планирао као отворени поступак, није у обавези да изврши измену плана јавних набавки, већ ће приликом покретања поступка на Порталу само изменити врсту поступка[[15]](#footnote-15).

Пре покретања поступка, наручилац треба да утврди **процењену вредност јавне набавке**, која према члану 31. став 1. ЗЈН обухвата максималну вредност свих уговора предвиђених за време трајања СДН. То значи да ако наручилац одржавање зелених површина, за који је првобитно планирао уговор у отвореном поступку на годину дана, сада намерава да спроведе кроз СДН на период од две године, мораће претходно да изврши измену плана јавних набавки, односно да измени процењену вредност тако да она одговара периоду од две године[[16]](#footnote-16).

**Рестриктивни поступак се спроводи кроз две фазе**. Конкурсна документација за прву фазу је свима доступна на Порталу, она се односи на подношење пријава[[17]](#footnote-17). То значи да сваки заинтересовани привредни субјект, који испуњава критеријуме за квалитативни избор привредног субјекта може да поднесе пријаву. **Минимални рок за подношење (првих[[18]](#footnote-18)) пријава** је 30 или 20 дана од слања на објављивање јавног позива, у зависности да ли је процењена вредност јавне набавке једнака или већа од износа европских прагова или је мања од тог износа[[19]](#footnote-19). Друга фаза на Порталу је видљива само кандидатима[[20]](#footnote-20), односно привредним субјектима који су прошли квалификацију (прошли прву фазу, који су ушли у СДН), и она се односи на подношење понуда. **Рок за подношење понуде је минимално 10 дана** (не може бити краћи[[21]](#footnote-21), што значи да СДН није за предмете набавки за које је наручиоцу превише да чека 10 дана). Оно што може да буде значајно за наручиоце је да, након доношења одлуке о додели уговора у другој фази, наручилац може да закључи уговор о јавној набавци и пре истека рока за подношење захтева за заштиту права, на основу члана 151. став. 2. тачка 2) ЗЈН, што не значи да захтев за заштиту права не може да се поднесе, али наручилац нема обавезу да након објављивања одлуке о додели уговора чека рок од 10 дана за закључење уговора / издавање наруџбенице.[[22]](#footnote-22)

Обе фазе се спроводе искључиво на Порталу.

**У СДН не постоји опција ограничавања броја кандидата[[23]](#footnote-23)** (иако та могућност генерално постоји у рестриктивном поступку), из разлога што је СДН отворен систем[[24]](#footnote-24). Сваки привредни субјект који испуни критеријуме за квалитативни избор привредног субјекта улази у СДН и може да подношењем понуде у другој фази конкурише за добијање посла.

Ако постоји потреба, наручилац приликом припреме конкурсне документације за прву фазу може да предмет јавне набавке **обликује по партијама[[25]](#footnote-25)**.

Специфичност **СДН** је у томе што **може трајати и краће од периода на који је најављен**. Нпр. ако је наручилац исти најавио на период од две године (24 месеца), може СДН и раније да оконча објавом обавештења[[26]](#footnote-26), као што СДН може и да продужи (нпр. ако је остало још финансијских средстава, а и даље постоји потреба за реализацијом предмета набавке)[[27]](#footnote-27).

Садржина конкурсне документације кроз фазе СДН

**Прва фаза СДН**

Кључно је да наручилац правилно дефинише критеријуме за квалитативни избор привредног субјекта (основе за искључење и критеријуме за избор привредног субјекта). У овом моделу конкурсне документације кроз наведене критеријуме укључени су социјални аспекти.

Из угла привредних субјеката (потенцијалних понуђача), они у првој фази само подносе пријаву (образац пријаве) и изјаву о испуњености критеријума за квалитативни избор привредног субјекта.

**Друга фаза СДН**

Ова фаза подразумева конкретизацију посла који треба да се обави, спровођење појединачних набавки. Наручилац кроз документацију за појединачну набавку на Порталу дефинише своје потребе, опис конкретног посла, док понуђачи (кандидати) који су већ у СДН могу да поднесу понуду. Друга фаза СДН у доброј мери подсећа на спровођење отварања конкуренције код оквирног споразума, али са разликом да рок за подношење понуда не може бити краћи од 10 дана[[28]](#footnote-28).

С обзиром на јасну разлику између прве и друге фазе (прва фаза само квалификација, друга фаза искључиво подношење понуде за оне кандидате који су већ у СДН), то се самим тим и садржина документације за прву, односно другу фазу међусобно разликују.

Ако погледамо Правилник о садржини конкурсне документације у поступцима јавних набавки („Сл. гласник РС“, бр. 21/21, у даљем тексту: Правилник), он у члану 3. прописује садржину конкурсне документације у рестриктивном поступку, кроз који се СДН спроводи. Уједно од значаја су и одредбе члана 8. Правилника, које садрже додатне информације у вези садржине конкурсне документације у случају закључења СДН. То значи да су то чланови Правилника на које наручиоци треба да обрате пажњу приликом припреме конкурсне документације за СДН.

Управо, према садржини конкурсне документације, на начин на који је прописан у члану 3. Правилника, формулисан је садржај овог модела конкурсне документације. Међутим, с обзиром да се на Порталу многи подаци аутоматски формирају на основу података које наручилац уноси или су подаци унапред креирани на Порталу (нпр. Портал у значајном делу олакшава креирање документа *Упутство понуђачима како да сачине пријаву / понуду*), те имајући у виду разлике између прве и друге фазе рестриктивног поступка, у наставку се даје краћи осврт на садржину документације према фазама поступка.

**Садржина документације за прву фазу СДН**

* Информације о начину успостављања и вођења СДН

Ово је документ који наручилац припрема и учитава на Портал на одговарајућем кораку. У суштини, овај документ садржи све потребне информације у вези са СДН, односно представља упутство заинтересованим привредним субјектима о начину успостављања и функционисања СДН (колико траје СДН, да ли ће наручилац евентуално да користи дужи рок за оцену пријава, како се у СДН укључују нови кандидати, као и све друге потребне информације у вези са СДН). Обавезан је према члану 8. став 2. тачка 4) Правилника.

* Општи подаци о предмету набавке

Ово је документ који Портал може сам да креира (повлачи претходно унете податке) и тако га наручиоци најчешће и објављују (садржи назив предмета јавне набавке, као и назив сваке партије, ако је предмет јавне набавке обликован по партијама).

* Опис и спецификација предмета, услови испоруке или извршења[[29]](#footnote-29)

Наручилац кроз овај документ, у првој фази СДН, даје општи преглед предмета набавке (оквирне техничке спецификације), како би потенцијалним понуђачима приближио шта ће све бити предмет набавке, док ће кроз документацију у другој фази, кроз спровођење појединачних набавки заправо конкретизовати предмет извршења (за шта ће понуђачи, који су ушли у СДН, у другој фази подносити понуду).

* Опис критеријума за квалитативни избор привредног субјекта са упутствима

Ово је документ који се појављује само у првој фази, и представља критеријуме (основе за искључење и критеријуме за избор привредног субјекта) које мора да испуни сваки привредни субјект како би ушао у СДН.

Ако се гледа садржина конкурсне документације у рестриктивном поступку, према члану 3. Правилника, у моделима конкурсне документације за рестриктивни поступак, укључујући и овај за СДН, налази се и део са насловом *Подаци на основу којих кандидати, односно понуђачи припремају образац пријаве односно образац понуде*. Међутим, то није документ који наручилац припрема и учитава на Портал, с обзиром да образац пријаве/понуде Портал аутоматски формира на основу података које уноси привредни субјект. То су подаци који одговарају члану 12. Правилника, и који омогућавају привредним субјектима припрему обрасца пријаве. На основу обрасца пријаве виде се подаци: о сваком подносиоцу пријаве (да ли је пријава поднета самостално, или од стране групе односно да ли укључује подизвођача, са свим ближим подацима о тим субјектима); рок важења пријаве; предмет јавне набавке; додатни подаци о подизвођачу (део уговора који му је поверен, да ли ће наручилац плаћање вршити непосредно подизвођачу...); изјава о интегритету.

Исто је и са делом под називом *Подаци на основу којих кандидати припремају образац изјаве о испуњености критеријума за квалитативни избор привредног субјекта*. Наручилац приликом припреме конкурсне документације, у првој фази, уношењем података на Портал (основа за искључење и критеријума за избор привредног субјекта) креира документ *Критеријуми за квалитативни избор привредног субјекта и упутство како се доказује испуњеност тих критеријума.* На основу тог документа подносилац пријаве креира Изјаву о испуњености критеријума за квалитативни избор привредног субјекта, на основу које се у првом кораку и оцењује да ли привредни субјект испуњава услове за квалификацију (наведено се потврђује увидом у доказе који одговарају подацима наведеним у Изјави).

* Критеријуми за доделу уговора

Критеријуми за доделу уговора дефинишу се већ у првој фази (подношење пријава), с тим да се могу прецизније одредити у другој фази (када се кандидатима који су у СДН доставља позив и документација за подношење понуда). **Резервни критеријум у првој фази није потребан**, јер у СДН улазе сви привредни субјекти који су испунили захтеване критеријуме.

* Упутство понуђачима како да сачине пријаву

Ово је документ који у добром делу креира Портал. Садржи податке који су прописани у члану 10. Правилника (подаци о језику на којем треба да буде састављена пријава; начин и рок за подношење пријаве; начин комуникације у поступку; начин измене, допуне и опозива пријаве; шта треба да буде испуњено ако се подноси пријава са подизвођачем, односно пријава групе понуђача и други подаци).

* Образац трошкова припреме понуде

Према члану 3. Правилника овај образац је саставни део конкурсне документације у рестриктивном поступку, мада више одговара другој фази, јер се тада дају конкретне понуде.

* Модел уговора

Модел уговора / наруџбенице такође више одговара другој фази, с обзиром да се у првој фази још увек не дају понуде. Међутим, наручилац може да сачини и објави одговарајући модел, сходно подацима који су расположиви у првој фази, а како би се потенцијалним понуђачима предочиле и друге обавезе које ће бити у обавези да изврше обе стране (како наручилац, тако и понуђач изабран у свакој појединачној набавци)[[30]](#footnote-30).

**Садржина конкурсне документације за другу фазу СДН**

У другој фази СДН документација се односи на појединачну набавку (документација потребна за закључење уговора) и иста не садржи критеријуме за квалитативни избор привредног субјекта, јер се подразумева да их кандидати који су већ у СДН испуњавају, с тим да наручилац има могућност да критеријуме повремено провери. Ово наравно није обавеза, већ представља могућност за наручиоца.

* Опис и спецификације предмета, услови испоруке или извршења

Наручилац кроз овај документ (практично техничка спецификација за конкретан уговор/наруџбеницу), конкретизује предмет појединачне јавне набавке у другој фази, за који понуду могу да поднесу кандидати који су већ ушли у СДН.

* Образац структуре понуђене цене

С обзиром да се у овом моделу конкурсне документације цена даје тек у другој фази, образац структуре понуђене цене цене прати техничку спецификацију.

* Критеријуми за доделу уговора

Поменуто је да су критеријуми за доделу уговора дефинисани већ у првој фази (подношење пријава), с тим да се могу прецизније одредити у другој фази (када се кандидатима који су у СДН доставља позив и конкурсна документација за подношење понуда). **Резервни критеријум у другој фази се већ дефинише,** јер се може доћи у ситуацију да су две понуде идентичне и једнако рангиране, па се на основу резервног критеријума одређује којем ће се понуђачу доделити уговор.

* Образац трошкова припреме понуде

Овај образац је саставни део конкурсне документације у другој фази, мада ретко се дешава да га понуђачи уопште попуњавају.

* Модел уговора

Модел уговора одговара другој фази, с обзиром да се бира понуда и дефинишу обавезе уговорних страна. Не постоји сметња да наручилац уместо модела уговора учита модел наруџбенице, али то код оних предмета набавки код којих није нужан модел уговора.

* Упутство понуђачима како да сачине понуду

Ово је документ који такође у добром делу креира Портал, с тим да се сада подаци односе на понуду. Кроз тај документ прецизирају се и други подаци од значаја, као што су рок и начин плаћања, евентуалне друге околности од којих зависи прихватљивост понуде (нпр. максимални рок за извршење услуге), да ли се евентуално захтева средство обезбеђења за добро извршење посла.

Сагледавање социјалних аспеката у овом моделу конкурсне документације

1. **Критеријуми за квалитативни избор привредног субјекта**

Кључни акценат у првој фази СДН је припрема документа *Критеријуми за квалитативни избор привредног субјекта* из разлога што се кроз овај документ испољавају социјални аспекти предмета набавке.

**а)** **Основи за искључење**

Обавезни основи за искључење су саставни део сваког поступка (члан 111. ЗЈН). Примена члана 112. ЗЈН је факултативна за наручиоца, али поједини основи из овог члана могу бити од значаја за социјалне аспекте, зато што би одређено понашање привредног субјекта из претходног периода могло да буде санкционисано управо из разлога што понуђач није испунио неке своје обавезе. У том погледу наручилац може да предвиди **примену члана 112. став. 1. тачка 2) ЗЈН**, што значи да наручилац у СДН не би пустио (искључио би привредног субјекта из поступка) уколико се утврди да је правоснажном пресудом или одлуком другог надлежног органа, утврђена одговорност привредног субјекта за тежак облик непрофесионалног поступања који доводи у питање његов интегритет, у периоду од претходне три године од дана истека рока за подношење понуда односно пријава (нпр. злоупотреба у вези са правима теже запошљивих категорија, злоупотреба резервисане јавне набавке).

Уједно, наручилац може да предвиди **примену члана 112. став 1. тачка 5) ЗЈН**, односно да ће да искључи привредног субјекта ако утврди да исти у периоду од претходне три године од дана истека рока за подношење понуда није испуњавао обавезе из раније закључених уговора о јавној набавци, чија је последица била раскид тог уговора, наплата средства обезбеђења, накнада штете или др. Примера ради, уговором је било предвиђено да ће за извршење одређеног дела уговора бити ангажована лица у неповољном положају. Током извршења уговора о јавној набавци утврђено је да привредни субјект није испунио ту обавезу већ је ангажовао друга лица, што је довело до раскида уговора или наплате средства обезбеђења.

Као трећи основ из **члана 112. ЗЈН**, наручилац може да предвиди **примену тачке 6)**, односно да ће да искључи привредног субјекта ако утврди да је исти у поступцима јавних набавки, у периоду од претходне три године од дана истека рока за подношење понуда[[31]](#footnote-31) доставио неистините податке потребне за проверу основа за искључење или критеријума за избор привредног субјекта или да није био у стању да достави доказе о испуњености критеријума за квалитативни избор привредног субјекта, уколико је као средство доказивања користио изјаву из члана 118. овог закона. Примера ради, привредни субјект у Изјави о испуњености критеријума није навео повреду обавезе у области социјалног или радног права, а током провере одсуства основа за искључење поднео је неистините податке.

**б)** **Критеријуми за избор привредног субјекта**

С обзиром да је за одржавање зелених површина потребан одговарајући кадровски капацитет, а да је акценат на социјалним аспектима, односно на ангажовању лица у неповољном положају, наручилац сходно опису предмета набавке и објективним потребама одређује потребан број кадровског капацитета. У том погледу битно је конкурсном документацијом омогућити радно ангажовање лица у неповољном положају, захтевати одговарајуће доказе, уз обезбеђивање заштите личних података.

Овде може да се постави питање на који начин би наручилац, током трајања СДН, могао да искључи привредног субјекта код којег је у међувремену, након што је примљен у СДН, дошло до тога да више не испуњава неки од основа за искључење или критеријума за избор привредног субјекта (нпр. више не ангажује лица у неповољном положају). Чланом 68. ЗЈН је прописано да наручилац може у било ком тренутку током периода трајања СДН од одабраних кандидата који су укључени у СДН, да захтева достављање обновљене и усклађене изјаве о испуњености критеријума за квалитативни избор привредног субјекта. У том погледу, привредни субјект који је већ био укључен у СДН, али је престао да испуњава критеријуме (у конкретном примеру социјалне аспекте), би могао да буде искључен из СДН.

1. **Услови за извршење уговора**

Како је један од критеријума за избор привредног субјекта (улазак у СДН) ангажовање лица у неповољном положају, суштина је да се током реализације уговора / издатих наруџбеница та лица заиста и ангажују на извршењу. У том погледу, битно је да наручилац постави одговарајуће одредбе у Модел уговора које ће омогућити проверу поштовања социјалних аспеката јавне набавке (нпр. да ли су та лица заиста била ангажована на извршењу уговора/наруџбенице, да ли им је исплаћена зарада односно накнада за обављени посао и друге обавезе сходно прописима)[[32]](#footnote-32).

Уколико би се евентуално уместо једног лица, које је било наведено у пријави (изјави о испуњености критеријума за квалитативни избор привредног субјекта), током извршења уговора појавило друго лице (а што је могуће и због трајања СДН), оно такође мора бити из категорије лица у неповољном положају, како би се испратио социјални аспект јавне набавке. На тај начин се омогућава да привредни субјект који је ушао у СДН са критеријумом да запошљава или радно ангажује лица у неповољном положају, то заиста и поштује кроз извршење уговора, а што и јесте један од кључних циљева овог предмета набавке и модела конкурсне документације.

Уколико би се евентуално установило да понуђач није поштовао своје уговорне обавезе у вези наведеног, наручилац би могао да га санкционише наплатом средства финансијског обезбеђења за добро извршење посла, раскидом уговора / отказом наруџбенице и да га накнадним ажурирањем изјаве искључи из СДН.

Дакле, битно је Моделом уговора поставити одговарајуће одредбе како би се преузете уговорне обавезе поштовале.

**МОДЕЛ КОНКУРСНЕ ДОКУМЕНТАЦИЈЕ**

**РЕСТРИКТИВНИ ПОСТУПАК**

**Техника:** Систем динамичне набавке

**Јавнa набавкa**

Одржавање зелених површина

У овој конкурсној документацији коришћени су социјални аспекти у оквиру:

- Критеријума за квалитативни избор привредног субјекта

- Посебних услова за извршење уговора

***Напомена:***

* *Приликом припреме конкурсне документације на Порталу јавних набавки наручиоци имају обавезу да се изјасне да ли користе ове или друге социјалне аспекте у јавној набавци и на који начин.*

**САДРЖАЈ[[33]](#footnote-33)**

1. Информације у вези са системом динамичне набавке (СДН)................................................17
2. Општи подаци о предмету набавке ....................................................................................................21
3. Врста, техничке карактеристике (спецификације), квалитет, количина и опис услуга, начин спровођења контроле и обезбеђивања гаранције квалитета, рок извршења, место извршења, евентуалне додатне услуге и сл*.* ......................................................................22
4. Критеријуми за квалитативни избор привредног субјекта (основи за искључење и критеријуми за избор привредног субјекта) са упутством како се доказује испуњеност тих критеријума.................................................................................................................. 25
5. Подаци на основу којих кандитати, односно понуђачи припремају образац пријаве, односно понуде............................................................................................................................................ 38
6. Подаци на основу којих кандидати припремају образац изјаве о испуњености критеријума за квалитативни избор привредног субјекта ..................................................... 39
7. Подаци у вези са критеријумима за доделу уговора о јавној набавци............................ 40
8. Образац трошкова припреме пријаве/понуде............................................................................. 41
9. Образац структуре понуђене цене[[34]](#footnote-34)....................................................................................................42

10. Модел уговора............................................................................................................................................ 44

11. Упутство привредним субјектима како да сачине пријаву...................................................... 53

**1. ИНФОРМАЦИЈЕ У ВЕЗИ СА СИСТЕМОМ ДИНАМИЧНЕ НАБАВКЕ (СДН)**

Предмет СДН је одржавање зелених површина. Опис предмета набавке је наведен у техничкој спецификацији[[35]](#footnote-35), која је саставни део ове конкурсне документације. Конкретизација појединачног предмета набавке за закључење уговора о јавној набавци или издавање наруџбенице одређује се у другој фази, приликом спровођења појединачне набавке у оквиру СДН.

СДН се успоставља на период од две године од дана доношења прве одлуке о пријему кандидата у СДН, а најкасније до \_\_\_\_\_\_\_\_20\_\_. године. (*наручилац уписује период трајања СДН).*

Наручилац задржава право да СДН оконча пре рока на који је успостављен, као и да га по потреби продужи, посебно уколико је то везано за финансијска средства потребна за извршење појединачних набавки на основу СДН (нпр. ако је остало још финансијских средстава, а и даље постоји потреба за реализацијом предмета набавке).

Наручилац успоставља и води СДН искључиво електронским средствима путем Портала јавних набавки. Сва комуникација у оквиру СДН између Наручиоца с једне и кандидата, односно понуђача с друге стране, врши се електронским средствима путем Портала јавних набавки, а у току извршења појединачних набавки у складу са важећим Законом о јавним набавкама (у даљем тексту: ЗЈН) и другим прописима Републике Србије.

Електронска опрема и прикључци потребни за пријављивање и учешће привредних субјеката у СДН прописани су у оквиру минималних техничких услова за коришћење Портала јавних набавки, у складу са Упутством о коришћењу Портала јавних набавки и не постоје додатни технички услови.

**Успостављање и вођење СДН**

1. Наручилац на Порталу јавних набавки објављује документацију о набавци за прву фазу СДН (јавни позив, документацију за подношење пријава), који су доступни, укључујући и питања постављена од стране привредних субјеката и датих одговора у вези ове фазе, сваком заинтересованом лицу током читавог периода трајања СДН.

2. Сви заинтересовани привредни субјекти могу да поднесу пријаву током читавог периода трајања СДН. Приступ СДН имају сви кандидати који су испунили критеријуме за квалитативни избор привредног субјекта, тако да број привредних субјеката није ограничен.

3. Минимални почетни рок за подношење пријава износи \_\_\_\_\_ дана од дана слања на објављивање јавног позива на Портал јавних набавки. (*Наручилац уписује рок од 30 или 20 дана* *у зависности да ли је процењена вредност јавне набавке једнака или већа од износа европских прагова или је мања од тог износа, у складу са чланом 68. став 8. тач. 1) и 2 ЗЈН).*

4. Након истека почетног рока за подношење пријава, сваки заинтересовани привредни субјект може да поднесе пријаву било када током периода трајања СДН и никакви додатни рокови за подношење пријава се не примењују.

Отварање пријава врши се аутоматски путем Портала јавних набавки.

Привредни субјекти који поднесу пријаву пре истека почетног рока за подношење пријава из јавног позива, могу такву пријаву мењати, допуњавати или опозвати у периоду који отпочиње њеним подношењем све до истека рока за подношење пријава из јавног позива, док привредни субјекти који поднесу пријаву након истека рока за подношење пријава из јавног позива не могу променити своју пријаву јер тренутком подношења пријаве, она се истог тренутка отвара путем Портала јавних набавки.

5. Наручилац ће у року од десет радних дана од дана пријема пријава извршити оцену пријава, у складу са критеријумима за квалитативни избор привредног субјекта и донети одлуку о пријему привредног субјекта у СДН. Рок за оцену пријава може да се продужи на 15 радних дана ако се за тим укаже потреба у конкретном случају, посебно због провере да ли су испуњени критеријуми за квалитативни избор привредног субјекта. Наручилац задржава право да додатно продужи рок за оцену пријава, пристиглих у почетном року, за 10 радних дана све док не пошаље позив за подношење понуда за прву појединачну набавку у оквиру СДН.

6. Оцена пријава подразумева и да Наручилац, пре доношења одлуке о признавању квалификације, захтева од свих кандидата, да у року од 5 радних дана доставе доказе о испуњености критеријума за квалитативни избор привредног субјекта, у неовереним копијама.

7. Након оцене пријава Наручилац ће свим привредним субјектима без одлагања путем Портала јавних набавки доставити одлуку о резултатитима оцене пријава чиме се сви кандидати који испуњавају критеријуме за квалитативни избор примају у СДН.

8. Наручилац може током периода трајања СДН од кандидата примљених у СДН да захтева путем Портала јавних набавки достављање обновљене и усклађене изјаве о испуњености критеријума за квалитативни избор привредног субјекта у року од 5 радних дана од дана достављања таквог захтева кандидату.

Наведено се односи и на право Наручиоца да може, у било ком тренутку током периода трајања СДН, да затражи од кандидата да доставе све доказе или део доказа о испуњености критеријума за квалитативни избор привредног субјекта у складу са ЗЈН, ради провере података наведених у изјави о испуњености критеријума.

Кандидати које је Наручилац позвао да доставе обновљене и усклађене изјаве, односно доказе или део доказа о испуњености критеријума за квалитативни избор привредног субјекта, а који то не учине у остављеним роковима биће искључени из СДН. Искључени кандидати могу поново да поднесу пријаву у току трајања СДН.

Током провере обновљених и усклађених изјава, као и доказа о испуњености критеријума за квалитативни избор привредног субјекта, Наручилац неће спроводити појединачне набавке у оквиру СДН.

9. Процењене количине услуга у техничкој спецификацији које Наручилац намерава да набави на основу СДН су оквирне, утврђене у тренутку успостављања СДН и резултат су процене на основу предвидљивих потреба Наручиоца, које су подложне промени у току периода на који је СДН успостављен, те као такве нису обавезујуће ни за Наручиоца ни за кандидате који су примљени у СДН, да их у потпуности нити делимично реализују, већ само оне количине које Наручилац наведе за појединачну набавку у СДН, а које кандидати понуде за појединачну набавку.

**Појединачне набавке у оквиру СДН**

1. Појединачне набавке су поступци набавке који се спроводе у оквиру СДН и на основу којих се закључују уговори о јавној набавци или издају наруџбенице, у којима могу да учествују само кандидати који су претходно примљени у СДН.

Наручилац процењује да ће током трајања СДН спровести више од осам појединачних набавки у зависности од потреба наручиоца за услугама који су предмет ове набавке. (*Наручиац одређује оквирни број појединачних набавки које ће спроводити током трајања СДН*).

2. Када настане потреба за појединачном набавком (услугама које су предмет СДН), Наручилац ће истовремено, путем Портала јавних набавки, упутити позив свим кандидатима који су у том тренутку у СДН да поднесу понуду за појединачну набавку и ставити им на располагање документацију за појединачну набавку (документацију потребну за закључење уговора).

Документација за појединачну набавку садржи ближе услове везане за закључење и извршење уговора, односно конкретан предмет појединачне набавке, са техничком спецификацијом, количинама, обрасцем структуре понуђене цене и осталом документацијом потребном у циљу закључења појединачног уговора / издавања наруџбенице.

На све појединачне набавке примењују се *Општи услови доделе и закључивања појединачних уговора / издавања наруџбеница у СДН* који су објављени у првој фази успостављања СДН, у оквиру Модела уговора.

3. Минимални рок за подношење понуда за појединачне набавке је десет дана од дана слања позива за подношење понуда. Наручилац прецизира тачан датум као рок за подношење понуде за сваку појединачну набавку у позиву за подношење понуда у оквиру СДН.

Кандидати нису у обавези да поднесу понуду за појединачну набавку, што неће утицати на њихов статус кандидата и даље учешће у СДН.

4. Отварање понуда за појединачне набавке врши се путем Портала јавних набавки.

5. Наручилац додељује уговор о јавној набавци / издаје наруџбеницу у оквиру СДН понуђачу (најбоље рангираном кандидату) који је поднео најповољнију понуду за појединачну набавку на основу критеријума економски најповољнија понуда која се заснива само на цени.

***Напомена:***

* *Овај документ припрема наручилац, садржину прилагођава својим потребама и исти учитава на Портал на одговарајућем кораку.*

**2. ОПШТИ ПОДАЦИ О ПРЕДМЕТУ НАБАВКЕ**

**Назив:** Одржавање зелених површина

**Референтни број**: \_\_\_\_\_\_\_\_\_ (*Референтни број набавке Портал повлачи на основу податка који је наручилац унео у делу Основне поставке поступка)*.

**Врста предмета набавке:** Услуге

***Напомена:***

* *Овај део конкурсне документације најчешће креира сам Портал, односно повлачи податке које је наручилац већ унео у систем (назив предмета набавке, референтни број односно број јавне набавке, врсту предмета набавке). Ако је предмет набавке обликован у више партија[[36]](#footnote-36), садржи и податке о свакој партији – назив и краћи опис сваке партије). То су уједно подаци који су у складу са Правилником о садржини конкурсне документације у поступцима јавних набавки.*
* *Наручилац има опцију да унесе и додатне напомене, ако сматра да је то потребно. У суштини није нужно понављати податке који су већ садржани у другим деловима конкурсне документације (нпр. основне податке о предмету набавке (као што је ОРН (или ЦПВ) ознака), или о самом поступку (врста поступка, техника која се користи, период на који се успоставља СДН), већ садржи јавни позив).*
* *Постоји могућност за наручиоца да уместо креирања овог документа на Порталу, исти припреми као посебни документ и да га учита на Портал на одговарајућем кораку.*

**3. ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА, ЕВЕНТУАЛНЕ ДОДАТНЕ УСЛУГЕ И СЛ.**

Предмет набавке је одржавање зелених површина, ОРН: 77310000- 6 Услуге садње и одржавања зелених површина[[37]](#footnote-37), на територији \_\_\_\_\_\_\_\_­­­­­­\_\_\_\_\_\_\_\_\_\_\_\_\_\_\_\_\_\_ (*наручилац наводи територију, нпр. да ли је то територија одређене општине или јавно комуналног предузећа или другог наручиоца[[38]](#footnote-38)).*

Зелене површине обухватају: паркове, зелене површине на скверовима и трговима; зелене површине дуж саобраћајница и стаза (травњаци, дрвореди, живе ограде и сл.); зелене површине између и око стамбених зграда и других објеката.

Одржавање зелених површина обухвата:

- одржавање свих елемената зеленила (дрвећа, шибља, живе ограде, травњака, цветних партера, жардињера и др.) оптималног нивоа, са циљем обезбеђивања основних функција озелењавања (санитарно-хигијенска и декоративна);

- предузимање мера за заштиту зеленила од биљних болести и штеточина;

- уређење и обнову зеленила;

- одржавање зелених површина на начин како је прописано у циљу безбедности саобраћаја;

- орезивање дрвореда и других стабала, уклањање болесних и сувих стабала, као и стабала оштећених елементарном непогодом, саобраћајним удесом или на други начин, а на месту уклоњеног стабла сади се ново стабло одговарајуће врсте;

- обнављање уништених травних површина, живе ограде и осталог зеленила.

**Предметна набавка обухвата следеће услуге[[39]](#footnote-39):**

|  |  |  |
| --- | --- | --- |
| **Назив услуге** | **Јединица**  **мере** | **Оквирна количина** |
| **Услуге кошења** |  |  |
| Кошење травњака у парковима, сакупљање и одвоз покошене траве на депонију[[40]](#footnote-40) | м2 | 280.440 |
| Кошење траве на осталим јавним површинама (улично зеленило – улични травњаци, на скверовима, трговима), зеленило испред јавних зграда, зеленило између и око зграда (блоковско зеленило), зеленило поред саобраћајних површина). Сакупљање и одвоз покошене траве на депонију | м2 | 840.000 |
| **Услуге крчења** |  |  |
| Крчење ниског растиња и корова, сакупљање и одвоз искрчене масе на депонију | м2 | 68.600 |
| Крчење средњег растиња, сакупљање и одвоз искрчене масе на депонију | м2 | 11.000 |
| Крчење високог растиња, сакупљање и одвоз искрчене масе на депонију | м2 | 4.000 |
| **Услуге орезивања и одржавања дрвећа, шишање живе ограде** |  |  |
| Орезивање дрвећа | ком | 120 |
| Сеча високог дрвећа | ком | 12 |
| Уклањање болесних и сувих стабала, као и стабала оштећених елементарном непогодом, саобраћајним удесом или на други начин, уз садњу новог стабла одговарајуће врсте | ком | 12 |
| Шишање живе ограде | м2 | 300 |
| **Садња и одржавање** |  |  |
| Садња цвећа | ком | 480 |
| Одржавање цветних партера | м2 | 1.200 |
| Садња нове траве | м2 | 2.500 |

Како је реч о услугама чији обим није могуће прецизније проценити у фази покретања поступка, јер зависе и од временских услова, годишњег доба, објективних потреба, ситуације на терену, врсте, динамике и начина обављања услуга по врсти посла, количине су дате оквирно за период од две године на који се успоставља СДН, и може доћи до одступања у количинама сходно стварним потребама Наручиоца највише до укупне вредности СДН.

Предмет појединачне набавке у СДН могу бити и друге услуге, уколико се за истим појави потреба, а да спадају у предмет набавке одржавање зелених површина.

**Спровођење појединачних набавки и извршење предметних услуга:**

У другој фази СДН, приликом спровођења појединачне набавке, Наручилац ће прецизирати предмет (кроз техничку спецификацију, образац структуре понуђене цене), на начин да ће представити детаљан опис конкретне набавке (које услуге се врше, на којим локацијама, у којој површини; даће се приказ постојећег стања обухваћених површина, описати изглед и приступачност локација, омогућити њихов обилазак), као и друге елементе потребне за извршење услуге, као што су: максимални рок за извршење услуге или друге захтеве у вези са предметом појединачне набавке. Детаљније о процесу спровођења појединачне набавке видети у оквиру документа ИНФОРМАЦИЈЕ У ВЕЗИ СА СДН.

***Напомена*:**

* *С обзиром да динамика различитих услуга није идентична, наручилац може да вршење одређене услуге (нпр. услуге кошења травњака у парковима) повери одређеном понуђачу, изабраном кроз појединачну набавку, на одређени временски период (нпр. на период од три или шест месеци), с обзиром да у току вегетационог периода постоји већи број понављања такве услуге (некада и до 3 пута месечно). На тај начин обезбеђују се мањи уговори, који омогућавају веће укључивање малих и средњих предузећа, а са друге стране олакшава се спровођење друге фазе СДН за наручиоце (како се не би спроводила друга фаза за сваку услугу кошења). Уједно, наручилац може за различите врсте услуга (нпр. услуге кошења, услуге крчења, услуге орезивања и одржавања дрвећа...) да закључи посебне уговоре, односно изда више наруџбеница, сходно конкретним потребама, што повећава могућност и да више различитих понуђача добије уговоре.*

**4. КРИТЕРИЈУМИ ЗА КВАЛИТАТИВНИ ИЗБОР ПРИВРЕДНОГ СУБЈЕКТА (ОСНОВИ ЗА ИСКЉУЧЕЊЕ И КРИТЕРИЈУМИ ЗА ИЗБОР ПРИВРЕДНОГ СУБЈЕКТА) СА УПУТСТВОМ КАКО СЕ ДОКАЗУЈЕ ИСПУЊЕНОСТ ТИХ КРИТЕРИЈУМА**

* 1. **ОСНОВИ ЗА ИСКЉУЧЕЊЕ**
     1. **Правоснажна пресуда за једно или више кривичних дела**

**Правни основ:**

Члан 111. став 1. тач. 1) ЗЈН-Наручилац је дужан да искључи привредног субјекта из поступка јавне набавке ако привредни субјект не докаже да он и његов законски заступник у периоду од претходних пет година од дана истека рока за подношење понуда, односно пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, за:

* + - 1. кривично дело које је извршило као члан организоване криминалне групе и кривично дело удруживање ради вршења кривичних дела;
      2. кривично дело злоупотребе положаја одговорног лица, кривично дело злоупотребе у вези са јавном набавком, кривично дело примања мита у обављању привредне делатности, кривично дело давања мита у обављању привредне делатности, кривично дело злоупотребе службеног положаја, кривично дело трговине утицајем, кривично дело примања мита и кривично дело давања мита, кривично дело преваре, кривично дело неоснованог добијања и коришћења кредита и друге погодности, кривично дело преваре у обављању привредне делатности и кривично дело пореске утаје, кривично дело тероризма, кривично дело јавног подстицања на извршење терористичких дела, кривично дело врбовања и обучавања за вршење терористичких дела и кривично дело терористичког удруживања, кривично дело прања новца, кривично дело финансирања тероризма, кривично дело трговине људима и кривично дело заснивања ропског односа и превоза лица у ропском односу.

## Начин доказивања испуњености критеријума:

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

Наручилац је дужан да пре признавања квалификације захтева од свих кандидата да доставе доказе о испуњености критеријума за квалитативни избор привредног субјекта.

Сматра се да привредни субјект који је уписан у Регистар понуђача нема основа за искључење из члана 111. став 1. тач. 1) Закона о јавним набавкама.

Непостојање овог основа за искључење доказује се следећим доказима:

Правна лица и предузетници:

1) Потврда надлежног Основног суда на чијем подручју се налази седиште домаћег правног лица или предузетника, односно седиште представништва или огранка страног правног лица којим се потврђује да понуђач у периоду од претходних пет година од дана истека рока за подношење пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, и то за следећа кривична дела: кривично дело пореске утаје; кривично дело преваре; кривично дело неоснованог добијања и коришћења кредита и друге погодности; кривично дело злоупотребе службеног положаја; кривично дело трговине утицајем; кривично дело давања мита; кривично дело трговине људима (за облике из члана 388. ст. 2, 3, 4, 6, 8 и 9 Кривичног законика) и кривично дело заснивања ропског односа и превоза лица у ропском односу (за облике из члана 390. ст. 1 и 2 Кривичног законика).

2) Потврда надлежног Вишег суда на чијем подручју се налази седиште домаћег правног лица или предузетника, односно седиште представништва или огранка страног правног лица којим се потврђује да понуђач у периоду од претходних пет година од дана истека рока за подношење пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, и то за следећа кривична дела: кривично дело злоупотребе службеног положаја, ако вредност прибављене имовинске користи прелази 1.500.000,00 динара; кривично дело трговине људима (за облике из члана 388. ст. 1, 5 и 7 Кривичног законика); кривично дело заснивања ропског односа и превоза лица у ропском односу ако је извршено према малолетном лицу и кривично дело примања мита.

3) Потврда Посебног одељења Вишег суда у Београду за организовани криминал којим се потврђује да правно лице или предузетник није осуђивано за нека од следећих кривичних дела: кривична дела организованог криминала; кривично дело удруживања ради вршења кривичних дела; кривично дело злоупотребе службеног положаја, трговине утицајем, примања мита и давања мита ако је окривљени односно лице којем се даје мито службено или одговорно лице које врши функцију на основу избора, именовања или постављења од стране Народне скупштине, председника Републике, опште седнице Врховног касационог суда, Високог савета судства или Државног већа тужилаца; кривична дела против привреде, ако вредност имовинске користи прелази 200.000.000 динара, односно ако вредност јавне набавке прелази 800.000.000 динара и то за: кривично дело злоупотребе у вези са јавним набавкама, кривично дело примања мита у обављању привредне делатности, кривично дело давања мита у обављању привредне делатности, кривично дело преваре у обављању привредне делатности, кривично дело злоупотребе положаја одговорног лица, кривично дело прања новца – у случају ако имовина која је предмет прања новца потиче из свих наведених кривичних дела; кривично дело јавног подстицања на извршење терористичких дела; кривично дело финансирања тероризма; кривично дело тероризма; кривично дело врбовања и обучавања за вршење терористичких дела и кривично дело терористичког удруживања.

4) Потврда Посебног одељења виших судова у Београду, Новом Саду, Нишу и Краљеву за сузбијање корупције, којим се потврђује да правно лице или предузетник није осуђивано за нека од следећих кривичних дела: кривично дело примање мита у обављању привредне делатности; кривично дело давање мита у обављању привредне делатности; кривично дело злоупотреба у вези са јавним набавкама; кривично дело преваре у обављању привредне делатности; кривично дело злоупотребе положаја одговорног лица и кривично дело прања новца.

Законски заступници и физичка лица:

1) Извод из казнене евиденције, односно уверење надлежне полицијске управе МУП-а, којим се потврђује да законски заступник или физичко лице није осуђивано за следећа кривична дела:

(1) кривично дело које је извршило као члан организоване криминалне групе и кривично дело удруживање ради вршења кривичних дела;

(2) кривично дело злоупотреба положаја одговорног лица, кривично дело злоупотреба у вези са јавном набавком, кривично дело примање мита у обављању привредне делатности, кривично дело давање мита у обављању привредне делатности, кривично дело злоупотреба службеног положаја, кривично дело трговина утицајем, кривично дело примање мита и кривично дело давање мита; кривично дело превара, кривично дело неосновано добијање и коришћење кредита и друге погодности, кривично дело превара у обављању привредне делатности и кривично дело пореска утаја; кривично дело тероризам, кривично дело јавно подстицање на извршење терористичких дела, кривично дело врбовање и обучавање за вршење терористичких дела и кривично дело терористичко удруживање; кривично дело прање новца, кривично дело финансирање тероризма; кривично дело трговина људима и кривично дело заснивање ропског односа и превоз лица у ропском односу.

Захтев се може поднети према месту рођења или према месту пребивалишта законског заступника или физичког лица. Уколико понуђач има више законских заступника дужан је да достави доказ за сваког од њих.

Привредни субјект који има седиште у другој држави:

Ако привредни субјект има седиште у другој држави као доказ да не постоји основ за искључење наручилац ће прихватити извод из казнене евиденције или другог одговарајућег регистра или, ако то није могуће, одговарајући документ надлежног судског или управног органа у држави седишта привредног субјекта, односно држави чије је лице држављанин. Ако се у држави у којој привредни субјект има седиште, односно држави чији је лице држављанин не издају наведени докази или ако докази не обухватају све податке у вези са непостојањем основа за искључење, привредни субјект може да, уместо доказа, достави своју писану изјаву дату под кривичном и материјалном одговорношћу, оверену пред судским или управним органом, јавним бележником или другим надлежним органом те државе, у којој се наводи да не постоје наведени основи за искључење привредног субјекта.

* + 1. **Порези и доприноси**

**Правни основ:**

Члан 111. став 1. тач. 2) ЗЈН-Наручилац је дужан да искључи привредног субјекта из поступка јавне набавке ако привредни субјект не докаже да је измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне.

## Начин доказивања испуњености критеријума:

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

Наручилац је дужан да пре признавања квалификације захтева од свих кандидата да доставе доказе о испуњености критеријума за квалитативни избор привредног субјекта.

Сматра се да привредни субјект који је уписан у Регистар понуђача нема основа за искључење из члана 111. став 1. тач. 2) Закона о јавним набавкама.

Непостојање овог основа за искључење доказује се следећим доказима:

1) Потврда надлежног пореског органа да је понуђач измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне.

2) Потврда надлежног пореског органа локалне самоуправе да је понуђач измирио доспеле обавезе јавних прихода или да му је обавезујућим споразумом или решењем,

у складу са посебним прописом, одобрено одлагање плаћања дуга, укључујући све настале камате и новчане казне.

Правно лице које се налази у поступку приватизације, уместо доказа из тач. 1) и 2), прилаже потврду надлежног органа да се налази у поступку приватизације.

Привредни субјект који има седиште у другој држави: Ако привредни субјект има седиште у другој држави као доказ да не постоје основи за искључење наручилац ће прихватити потврду надлежног органа у држави седишта привредног субјекта. Ако се у држави у којој привредни субјект има седиште, односно држави чији је лице држављанин не издају наведени докази или ако докази не обухватају све податке у вези са непостојањем основа за искључење, привредни субјект може да, уместо доказа, достави своју писану изјаву дату под кривичном и материјалном одговорношћу, оверену пред судским или управним органом, јавним бележником или другим надлежним органом те државе, у којој се наводи да не постоје наведени основи за искључење привредног субјекта.

* + 1. **Обавезе у области заштите животне средине, социјалног и радног права**

**Правни основ:**

Члан 111. став 1. тач. 3) ЗЈН-Наручилац је дужан да искључи привредног субјекта из поступка јавне набавке ако утврди да је привредни субјект у периоду од претходне две године од дана истека рока за подношење понуда односно пријава, повредио обавезе у области заштите животне средине, социјалног и радног права, укључујући колективне уговоре, а нарочито обавезу исплате уговорене зараде или других обавезних исплата, укључујући и обавезе у складу с одредбама међународних конвенција које су наведене у Прилогу 8. Закона о јавним набавкама.

## Начин доказивања испуњености критеријума:

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

У случају основане сумње у истинитост података наведених у изјави привредног субјекта наручилац ће захтевати достављање одговарајућих доказа.

* + 1. **Сукоб интереса**

**Правни основ:**

Члан 111. став 1. тач. 4) ЗЈН-Наручилац је дужан да искључи привредног субјекта из поступка јавне набавке ако постоји сукоб интереса, у смислу Закона о јавним набавкама, који не може да се отклони другим мерама.

## Начин доказивања испуњености критеријума:

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

У случају основане сумње у истинитост података наведених у изјави привредног субјекта наручилац ће захтевати достављање одговарајућих доказа.

* + 1. **Непримерен утицај на поступак**

**Правни основ:**

Члан 111. став 1. тач. 5) ЗЈН-Наручилац је дужан да искључи привредног субјекта из поступка јавне набавке ако утврди да је привредни субјект покушао да изврши непримерен утицај на поступак одлучивања наручиоца или да дође до поверљивих података који би могли да му омогуће предност у поступку јавне набавке или је доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора.

## Начин доказивања испуњености критеријума:

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

У случају основане сумње у истинитост података наведених у изјави привредног субјекта наручилац ће захтевати достављање одговарајућих доказа.

***Напомена:***

*Наручилац није у обавези, у наставку, да користи основе за искључење прописане чланом 112. Закона о јавним набавкама, али ако их користи дужан је да их наведе у документацији и дужан је да искључи привредног субјекта из поступка јавне набавке ако на било који начин у сваком тренутку поступка јавне набавке утврди да постоје наведени основи за искључење. У конкретном моделу конкурсне документације користе се одређени основи за искључење из члана 112. ЗЈН.*

* + 1. **Тежак облик непрофесионалног поступања**

**Правни основ:**

Члан 112. став 1. тач. 2)-Наручилац може у документацији о набавци да предвиди да ће да искључи привредног субјекта из поступка јавне набавке у сваком тренутку ако утврди да је правноснажном пресудом или одлуком другог надлежног органа, утврђена одговорност привредног субјекта за тежак облик непрофесионалног поступања који доводи у питање његов интегритет, у периоду од претходне три године од дана истека рока за подношење понуда односно пријава, осим ако правноснажном пресудом или одлуком другог надлежног органа није утврђен други период забране учешћа у поступку јавне набавке.

## Начин доказивања испуњености критеријума:

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

У случају основане сумње у истинитост података наведених у изјави привредног субјекта наручилац ће захтевати достављање одговарајућих доказа.

* + 1. **Повреде раније закључених уговора**

**Правни основ:**

Члан 112. став 1. тач. 5)-Наручилац може у документацији о набавци да предвиди да ће да искључи привредног субјекта из поступка јавне набавке у сваком тренутку ако утврди да привредни субјект у периоду од претходне три године од дана истека рока за подношење понуда није испуњавао обавезе из раније закључених уговора о јавној набавци или раније закљученог концесионог уговора, чија је последица била раскид тог уговора, наплата средства обезбеђења, накнада штете или др.

**Начин доказивања испуњености критеријума**:

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

У случају основане сумње у истинитост података наведених у изјави привредног субјекта наручилац ће захтевати достављање одговарајућих доказа.

* + 1. **Неистинити подаци и недостављање доказа**

**Правни основ:**

Члан 112. став 1. тач. 6)-Наручилац може у документацији о набавци да предвиди да ће да искључи привредног субјекта из поступка јавне набавке у сваком тренутку ако утврди да је привредни субјект у поступцима јавних набавки у периоду од претходне три године од дана истека рока за подношење понуда доставио неистините податке потребне за проверу основа за искључење или критеријума за избор привредног субјекта или да није био у стању да достави доказе о испуњености критеријума за квалитативни избор привредног субјекта, уколико је као средство доказивања користио изјаву из члана 118. Закона о јавним набавкама.

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење.

У случају основане сумње у истинитост података наведених у изјави привредног субјекта наручилац ће захтевати достављање одговарајућих доказа.

* 1. **КРИТЕРИЈУМИ ЗА ИЗБОР ПРИВРЕДНОГ СУБЈЕКТА**

**Финансијски и економски капацитет**

* + 1. **Осигурање од професионалне одговорности**

**Правни основ:**

Члан 116. став 1. тач. 3)-Наручилац може у документацији о набавци да одреди финансијски и економски капацитет којим се обезбеђује да привредни субјекти имају финансијску и економску способност потребну за извршење уговора о јавној набавци, а нарочито да:

3) имају одговарајући ниво осигурања од професионалне одговорности

**Услов:** Полиса осигурања од опште одговорности за штете причињене трећим лицима у минималном износу од \_\_\_\_\_\_\_ РСД[[41]](#footnote-41).

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта. У изјави је потребно навести податке о полиси са износом суме осигурања. Уколико понуду подноси група понуђача, полиса се може доказати преко било ког члана групе.

Наручилац је дужан да пре признавања квалификације захтева од свих кандидата да доставе доказе о испуњености критеријума за квалитативни избор привредног субјекта.

Овај критеријум доказује се достављањем копије важеће полисе осигурања.

**Технички и стручни капацитет**

* + 1. **Образовне и стручне квалификације**

**Правни основ:**

Члан 117. став 1.-Наручилац може да одреди услове у погледу техничког и стручног капацитета којима се обезбеђује да привредни субјект има потребне кадровске и техничке ресурсе и искуство потребно за извршење уговора о јавној набавци са одговарајућим нивоом квалитета, а нарочито може да захтева да привредни субјект има довољно искуства у погледу раније извршених уговора.

**Услови[[42]](#footnote-42):** Да привредни субјект располаже потребним кадровским капацитетом, односно да има у радном односу или ангажоване по другом основу сходно важећем Закону о раду укупно 20 лица[[43]](#footnote-43), и то:

* једног дипломираног инжењера шумарства или дипломираног агронома или дипломираног инжењера заштите биља
* једног санитарно-еколошког инжењера или техничара
* једно лице одговорно за безбедност и здравље на раду
* седамнаест (17) лица која ће бити ангажована на реализацији предметне набавке

Од укупног броја захтеваног кадровског капацитета најмање 50% лица (у конкретном случају 10 лица), мора бити из групације лица у неповољном положају, односно теже запошљивих лица: особе са инвалидитетом, радно способни корисници новчане социјалне помоћи, Роми, лица која посао траже дуже од 18 месеци, лица без квалификација и нискоквалификовани, лица старости 50 и више година, млади до 30 година старости – без завршеног средњег образовања, млади у домском смештају, хранитељским и старатељским породицама.

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта. У изјави је потребно навести имена и презимена свих 20 радно ангажованих лица, и назначити преко којих лица се доказују услови у погледу: захтеваног дипломираног инжењера; захтеваног санитарно-еколошког инжењера (или техничара); захтеваног лица одговорног за безбедност и здравље на раду; којих 10 лица је из групације лица у неповољном положају, односно теже запошљивих лица. Ако понуду подноси група понуђача или уз учешће подизвођача, захтевани кадровски капацитет се може доказивати заједно, с тим да у изјави сваки учесник треба да наведе које конкретно капацитете од захтеваних испуњава и доказује.

Наручилац је дужан да пре признавања квалификације захтева од свих кандидата да доставе доказе о испуњености критеријума за квалитативни избор привредног субјекта.

Овај критеријум доказује се достављањем:

• за сва лица у радном односу – копије уговора о раду и одговарајућих појединачних М образаца, са којим се потврђује пријава, промена или одјава за обавезно социјално осигурање

• за сва лица ангажована путем уговора ван радног односа или другог уговора који је правни основ ангажовања – копије уговора за рад ван радног односа (уговор о обављању привремених и повремених послова, уговор о делу, уговор о допунском раду и др.)

• копија дипломе односно друге одговарајуће документације (уверење, сведочанство) за захтеваног дипломираног инжењера / санитарно-еколошког техничара

• за лице одговорно за безбедност и здравље на раду копија уверења о положеном стручном испиту за обављање послова безбедности и здравља на раду

• као доказ да привредни субјект има најмање 10 лица из групације лица у неповољном положају односно теже запошљивих лица, било да су та лица у радном односу код привредног субјекта или да их ангажује по другом основу сходно важећем Закону о раду за потребе предметне јавне набавке, прихватиће се сваки доказ, издат у складу са одговарајућим прописима, из чије садржине наручилац може на несумњив начин да утврди испуњеност захтеваног услова. Нпр. докази о статусу особе са инвалидитетом, у складу са Законом о професионалној рехабилитацији и запошљавању особа са инвалидитетом: за војне инвалиде (ратни војни инвалиди, мирнодопски војни инвалиди или цивилни инвалиди рата) - решење надлежног општинског органа управе за борачко-инвалидску заштиту; за лице коме је извршена категоризација и друго лице коме је утврђена инвалидност – решење о категоризацији надлежног органа (нпр. за урођену инвалидност, категоризацију врши општински орган за друштвене делатности); инвалиди рада (II категорија, III категорија или преостала радна способност) - решење Републичког фонда за пензијско и инвалидско осигурање; за лице коме је извршена процена радне способности - решење Националне службе за запошљавање о процени радне способности и могућности запослења или одржања запослења. За корисника новчане социјалне помоћи статус се доказује решењем Центра за социјални рад о остваривању овог права. За незапослено лице из теже запошљиве категорије може се поднети и уверење издато од Националне службе за запошљавање[[44]](#footnote-44), које садржи потребне податке на основу службене евиденције незапослених[[45]](#footnote-45). Као докази могу се поднети и друге јавне исправе и потврде неопходне за утврђивање теже запошљиве категорије.

Привредни субјект је у могућности да, приликом достављања доказа заштити сваки додатни податак, који се тиче личних података лица из групације лица у неповољном положају, а да није од интереса за проверу испуњености услова захтеваних у оквиру овог критеријума. Конкурсна документација уједно садржи део о начину поступања са поверљивим подацима.

Уколико пријаву подносе[[46]](#footnote-46) привредни субјекти чији је основни циљ професионална рехабилитација и запошљавање особа са инвалидитетом, који су организовани у складу са законом којим се уређује професионална рехабилитација и запошљавање особа са инвалидитетом, захтевани капацитет од најмање 10 лица из групације лица у неповољном положају, могу доказати и на следећи начин:

* достављањем доказа да припадају наведеној категорији привредних субјеката -дозволе за обављање делатности предузећа за професионалну рехабилитацију и запошљавање особа са инвалидитетом, издате од стране министарства надлежног за послове запошљавања (или упућивањем на јавно доступне податке уколико су исти ажурни) И
* достављањем доказа о укупном броју запослених, којих има минимум 20[[47]](#footnote-47).

***Напомена:***

*Наручилац кадровски капацитет дефинише у складу са објективним потребама, врсти услуга за које се подносиоци пријава квалификују. У погледу броја кадровског капацитета имати у виду и да се током СДН може доделити више уговора односно издати више наруџбеница, тако да у исто време на различитим пословима могу бити ангажовани кадрови различитих понуђача. У погледу опредељивања потребног капацитета могу да се сагледају и Минимални услови које морају да испуне вршиоци комуналних делатности за отпочињање комуналне делатности одржавања јавних зелених површина, који су прописани у члану 14з Уредбе о начину и условима за отпочињање обављања комуналних делатности („Сл. гласник РС“, бр. 13/2018, 66/2018 и 51/2019). Ово из разлога што је поменутом уредбом прописана стручна оспособљеност кадрова према површини јавних зелених површина обухваћених одржавањем, па је тако прописано да је једно лице високог образовања одговарајуће струке прописано за површину до 60 ha (што је 600.000 м2), односно да су два лица високог образовања одговарајуће струке потребни за површину од 60 до 120 ha (1.200.000 m2), итд. У погледу преостале стручне оспособљености кадрова, за рецимо површину од 60 до 120 ha, потребно је 12 лица средњег образовања у трогодишњем или четворогодишњем трајању, као и 25 лица са основним образовањем (ако је површина до 60 ha, онда је то 8 лица средњег образовања и 20 лица са основним образовањем). Ако узмемо да је опсег одржавања јавних зелених површина као комуналне делатности (уређење, текуће и инвестиционо одржавање, реконструкција и санација зелених, рекреативних површина и приобаља) уобичајено шири у односу на оно што је предмет одржавања зелених површина, као предмета јавне набавке и овог модела конкурсне документације, то значи да наведени кадровски капацитети не би требали да буду већи од капацитета прописаних поменутом уредбом, односно да треба да буду примерени обиму посла.*

* + 1. **Алати, погонска или техничка опрема**

**Правни основ:**

Члан 117. став 1.-Наручилац може да одреди услове у погледу техничког и стручног капацитета којима се обезбеђује да привредни субјект има потребне кадровске и техничке ресурсе и искуство потребно за извршење уговора о јавној набавци са одговарајућим нивоом квалитета, а нарочито може да захтева да привредни субјект има довољно искуства у погледу раније извршених уговора.

**Услови**: Да понуђач има у власништву или по основу лизинга или закупа најмање:

* Транспортно возило – 1 ком
* Теретно возило за утовар и одвоз – 1 ком
* Трактор – 1 ком
* Самоходни таруп – 1 ком
* Дробилица за дробљење шибља – 1 ком
* Мобилна подизна радна платформа – 1 ком
* Тракторска косачица – 2 ком
* Самоходна косачица – 3 ком
* Ситна механизација на моторни погон: тестера (3 ком), телескопска тестера (1 ком), дувач лишћа (2 ком), тримери (5 ком), пумпа за наводњавање (1 ком)
* Маказе/тример за живу ограду – 1 ком

**Начин доказивања испуњености критеријума:**

Привредни субјект дужан је да путем Портала састави и уз пријаву поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта. У изјави је потребно навести податке о захтеваном техничком капацитету, како би се на основу изјаве могло утврдити да понуђач испуњава захтевани критеријум. Ако понуду подноси група понуђача или уз учешће подизвођача, захтевани технички капацитет се може доказивати заједно, с тим да у изјави сваки учесник треба да наведе које конкретно капацитете од захтеваних испуњава и доказује. Захтевани технички капацитет се може доказивати и преко другог субјекта чије капацитете привредни субјект намерава да користи, с тим да је у том случају за тог субјекта у пријави такође потребно доставити изјаву о испуњености критеријума за квалитативни избор привредног субјекта, у којој тај субјект треба да наведе које конкретно капацитете од захтеваних испуњава и доказује.

Наручилац је дужан да пре признавања квалификације захтева од свих кандидата да доставе доказе о испуњености критеријума за квалитативни избор привредног субјекта.

Овај критеријум доказује се достављањем:

• Фотокопије важећих саобраћајних дозвола или одштампани подаци очитаних саобраћајних дозвола, копије полиса осигурања за возила. Уколико подносилац пријаве није власник возила, потребно је поред ових доказа, доставити и доказе о правном основу коришћења возила (уговор о закупу, уговор о лизингу).

• Пописна листа основних средстава и ситног инвентара понуђача на дан 31.12.2022[[48]](#footnote-48). године или копија рачуна о куповини захтеване опреме или копија уговора о лизингу или копија уговора о закупу опреме, са доказом да закуподавац има у власништву опрему коју је дао у закуп (потписана пописна листа закуподаваца), уколико је то случај.

***Напомена:***

*Наручилац технички капацитет дефинише у складу са објективним потребама, врсти услуга за које се подносиоци пријава квалификују. Као и код кадровског капацитета, и код техничког могу да се сагледају и минимални услови које морају да испуне вршиоци комуналних делатности за отпочињање комуналне делатности одржавања јавних зелених површина, који су прописани у члану 14и Уредбе о начину и условима за отпочињање обављања комуналних делатности („Сл. гласник РС“, бр. 13/2018, 66/2018 и 51/2019) и да се наравно реално и објективно прилагоде конкретном предмету набавке.*

***Напомена:***

*Наручилац може да одреди и друге критеријуме за избор привредног субјекта, у зависности од објективних потреба конкретне јавне набавке. Нпр. у овом моделу нису одређени критеријуми за референце (списак пружених услуга), други финансијски показатељи (да привредни субјект у одређеном временском периоду пре истека рока за подношење пријава није био у блокади...), како би се омогућило веће укључивање малих и средњих предузећа, посебно у циљу ангажовања особа са инвалидитетом и других лица у неповољном положају.*

**5. ПОДАЦИ НА ОСНОВУ КОЈИХ КАНДИТАТИ, ОДНОСНО ПОНУЂАЧИ ПРИПРЕМАЈУ ОБРАЗАЦ ПРИЈАВЕ, ОДНОСНО ПОНУДЕ**

Конкурсна документација садржи податке на основу којих кандидати, односно понуђачи припремају образац пријаве, односно понуде, који садржи следеће податке:

1. општи подаци о кандидату/понуђачу, односно сваком кандидату/понуђачу из групе понуђача, као и подизвођачима (пословно име или скраћени назив из одговарајућег регистра, адреса седишта, матични број и порески идентификациони број, контакт и др.);
2. рок важења пријаве/понуде изражен у броју дана од дана отварања пријава/понуда, који не може бити краћи од 30 дана;
3. предмет јавне набавке;
4. цена[[49]](#footnote-49);
5. остали захтеви набавке, које наручилац сматра релевантним за закључење уговора и који се могу нумерички исказати[[50]](#footnote-50);
6. подаци о делу уговора који ће понуђач поверити подизвођачу (по предмету или у количини, вредности или проценту), податке о подизвођачу, као и податак да ће наручилац плаћање вршити непосредно подизвођачу, у случају да подизвођач захтева да му се врши непосредно плаћање доспелих потраживања;
7. изјава о интегритету којом кандидат/понуђач потврђује под пуном материјалном и кривичном одговорношћу да је своју пријаву/понуду поднео независно, без договора са другим понуђачима или заинтересованим лицима и да гарантује тачност података у понуди.

* ***Напомена:*** Образац пријаве/понуде аутоматски се формира на Порталу на основу података које је наручилац уписао на кораку: Критеријуми за доделу уговора и остали захтеви набавке.

**6. ПОДАЦИ НА ОСНОВУ КОЈИХ КАНДИДАТИ ПРИПРЕМАЈУ ОБРАЗАЦ ИЗЈАВЕ О ИСПУЊЕНОСТИ КРИТЕРИЈУМА ЗА КВАЛИТАТИВНИ ИЗБОР ПРИВРЕДНОГ СУБЈЕКТА**

Образац изјаве о испуњености критеријума за квалитативни избор привредног субјекта аутоматски се формира на Порталу на основу података које је наручилац уписао на кораку: *Критеријуми за квалитативни избор привредног субјекта*.

Портал аутоматски формира део конкурсне документације: *Критеријуми за квалитативни избор привредног субјекта и упутство како се доказује испуњеност тих критеријума*.

Ако пријаву подноси група привредних субјеката у пријави се доставља засебна изјава сваког члана групе привредних субјеката која садржи податке за релевантне капацитете члана групе.

Ако привредни субјект намерава да део уговора повери подизвођачу или да користи капацитете других субјеката, дужан је да за подизвођача, односно субјекта чије капацитете користи достави засебну изјаву која садржи податке за релевантне капацитете подизвођача, односно другог субјекта које намерава да користи.

У изјави о испуњености критеријума привредни субјекти наводе издаваоце доказа о испуњености критеријума за квалитативни избор привредног субјекта и изјављују да ће на захтев и без одлагања, моћи наручиоцу да достави те доказе.

У изјави о испуњености критеријума привредни субјект може да наведе податке о интернет адреси базе података, све потребне идентификационе податке и изјаву о пристанку, путем којих могу да се прибаве докази, односно изврши увид у доказе о испуњености критеријума за квалитативни избор привредног субјекта.

**7. ПОДАЦИ У ВЕЗИ СА КРИТЕРИЈУМИМА ЗА ДОДЕЛУ УГОВОРА О ЈАВНОЈ НАБАВЦИ**

У поступку јавне набавке Наручилац додељује уговор економски најповољнијој понуди на основу критеријума:

**Цена**

Изабран начин рангирања прихватљивих понуда:

**Аутоматско рангирање**

***Напомена:***

*Уколико је наручилац као критеријум за доделу уговора одредио цену, и означио опцију аутоматског рангирања понуда на Порталу јавних набавки, овај део конкурсне документације Портал сам генерише.*

*Иако се у првој фази СДН не бира најповољнији понуђач (критеријум за доделу уговора се не примењује у првој фази), према члану 68. ЗЈН наручилац има обавезу да критеријум за доделу уговора наведе у јавном позиву, односно у конкурсној документацији за прву фазу. Уколико је наручилац евентуално изабрао критеријум економски најповољније понуде заснован на односу цене и квалитета или других критеријума у складу са чланом 132. ЗЈН, у могућности је да те критеријуме прецизније одреди у позиву за подношење понуда у другој фази, приликом спровођења појединачних јавних набавки у СДН.*

*У другој фази, приликом спровођења појединачних јавних набавки, овај део конкурсне документације може да садржи и друге елементе, као што су остали захтеви набавке (који нису наведени као критеријуми), у којима наручилац може да одреди нпр. максимално прихватљив рок за пружање конкретне услуге.*

*Уједно, у документацији за другу фазу, овај део садржи и резервни критеријум на основу које ће се доделити уговор у ситуацији када постоје две или више понуда које су након примене критеријума једнаке, као и упутство о примени жреба.*

*У првој фази рестриктивног поступка, на који се превасходно односи овај модел конкурсне документације не одређује се резервни критеријум.*

**8. ОБРАЗАЦ ТРОШКОВА ПРИПРЕМЕ ПРИЈАВЕ / ПОНУДЕ**

У складу са чланом 138. Закона о јавним набавкама, понуђач \_\_\_\_\_\_\_\_\_\_\_\_\_\_\_\_\_\_\_ [*навести назив*], доставља укупан износ и структуру трошкова припремања пријаве/понуде, како следи у табели:

|  |  |
| --- | --- |
| **ВРСТА ТРОШКА** | **ИЗНОС ТРОШКА У РСД** |
|  |  |
|  |  |
|  |  |
|  |  |
|  |  |
|  |  |
| **УКУПАН ИЗНОС ТРОШКОВА ПРИПРЕМАЊА ПРИЈАВЕ/ПОНУДЕ** |  |

## Напомена:

Трошкове припремања и подношења пријаве/понуде сноси искључиво кандидат/понуђач и не може да тражи од наручиоца накнаду трошкова. Ако је поступак јавне набавке обустављен из разлога који су на страни наручиоца, наручилац је дужан да кандидату/понуђачу надокнади трошкове израде узорка или модела, ако су израђени у складу са техничким спецификацијама наручиоца и трошкове прибављања средстава обезбеђења, под условом да је кандидат/понуђач тражио накнаду тих трошкова у својој пријави/понуди.

***Напомена:*** *Достављање овог обрасца није обавезно. Уједно, више одговара за другу фазу СДН, с обзиром да су у првој фази, по правилу, само пријаве.*

**9. ОБРАЗАЦ СТРУКТУРЕ ПОНУЂЕНЕ ЦЕНЕ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р. бр.** | **Врста услуге** | **Јед. мере** | **Оквирна количина[[51]](#footnote-51)** | **Јединична цена без ПДВ-а** | **Јединична цена са ПДВ-ом** | **Укупна вредност без ПДВ-а** | |
|  | **(1)** | **(2)** | **(3)** | **(4)** | **(5)** | **(6)=(3)x(4)** | |
| 1. | Кошење травњака у парковима, сакупљање и одвоз покошене траве на депонију[[52]](#footnote-52) | м2 |  |  |  |  | |
| 2. | Кошење траве на осталим јавним површинама (улично зеленило – улични травњаци, на скверовима, трговима), зеленило испред јавних зграда, зеленило између и око зграда (блоковско зеленило), зеленило поред саобраћајних површина). Сакупљање и одвоз покошене траве на депонију | м2 |  |  |  |  | |
| 3. | Крчење ниског растиња и корова, сакупљање и одвоз искрчене масе на депонију | м2 |  |  |  |  | |
| 4. | Крчење средњег растиња, сакупљање и одвоз искрчене масе на депонију | м2 |  |  |  |  | |
| 5. | Крчење високог растиња, сакупљање и одвоз искрчене масе на депонију | м2 |  |  |  |  | |
| 6. | Орезивање дрвећа | ком |  |  |  |  | |
| 7. | Сеча високог дрвећа | ком |  |  |  |  | |
| 8. | Уклањање болесних и сувих стабала, као и стабала оштећених елементарном непогодом, саобраћајним удесом или на други начин, уз садњу новог стабла одговарајуће врсте | ком |  |  |  |  | |
| 9. | Шишање живе ограде | м2 |  |  |  |  | |
| 10. | Садња цвећа | ком |  |  |  |  | |
| 11. | Одржавање цветних партера | м2 |  |  |  |  | |
| 12. | Садња нове траве | м2 |  |  |  |  | |
| **(А)** | **УКУПНО БЕЗ ПДВ-а** | | | | | |  |
| **(Б)** | **ИЗНОС ПДВ-а** | | | | | |  |
| **(В)** | **УКУПНО СА ПДВ-ом** | | | | | |  |

**Упутство за попуњавање обрасца структуре понуђене цене:**

* У колони 4. понуђач уписује јединичну цену без ПДВ-а
* У колони 5. понуђач уписује јединичну цену са ПДВ-ом
* У колони 6. понуђач уписује укупну вредност без ПДВ-а
* У реду под тачком А понуђач уписује укупну вредност без обрачунатог ПДВ-а, ова вредност представља збир свих вредности из колоне 6
* У реду под тачком Б. понуђачи уписују износ ПДВ-а у РСД, ова вредност се добија множењем пореске стопе са износом из реда А.

У реду под тачком В. понуђачи уписују укупну вредност са обрачунатим ПДВ-ом, ова вредност се добија сабирањем износа из редова А. и Б.

**10. МОДЕЛ УГОВОРА / ИЗДАВАЊЕ НАРУЏБЕНИЦЕ**

**Општи услови доделе и закључивања појединачних уговора / издавања наруџбеница у систему динамичне набавке (СДН)**

**Члан 1.**

Наручилац након доношења одлуке о додели уговора у спроведеној појединачној набавци у СДН, са најповољнијим понуђачем закључује уговор или издаје наруџбеницу.

Наручилац може да изда наруџбеницу, са свим потребним елементима на основу којих је спроведена појединачна набавка у СДН, уколико није нужно закључења уговора, у циљу поједностављења спровођења и реализације појединачних набавки.

Наруџбеница мора да садржи све битне елементе уговора (број и датум наруџбенице, спецификацију услуга, количину, јединичну и укупну цену, рок за пружање услуге, место односно локације за пружање услуге и евентуално друге елементе од значаја за извршење конкретне набавке).

**Члан 2.**

С обзиром да се у СДН садржина модела уговора прилагођава сваком појединачном предмету набавке, Наручилац овим Општим условима упознаје подносиоце пријава и кандидате који су ушли у СДН, са правилима која ће се примењивати у вези са реализацијом уговора/наруџбенице.

Подношењем пријаве у првој фази сви привредни субјекти се саглашавају са овим Општим условима.

**Вредност**

**Члан 3.**

Вредност свих набавки које се могу доделити кроз СДН износи \_\_\_\_\_\_\_\_\_\_\_\_\_\_\_\_\_\_\_[[53]](#footnote-53) (словима:\_\_\_\_\_\_\_\_\_\_\_\_\_\_\_\_\_\_\_\_\_\_) динара без ПДВ-а, што одговара највишем износу средстава који је Наручилац определио за извршење предмета набавки током трајања СДН-а.

Наручилац ће закључивати уговоре односно издавати наруџбенице, сходно објективним потребама, и спроведеним појединачним набавкама, до реализације укупне вредности СДН или до истека трајања СДН.

Наручилац није у обавези да реализује целокупну вредност из става 1. овог члана.

**Закључивање појединачних уговора / издавање наруџбеница**

**Члан 4.**

У случају да изабрани понуђач одбије да закључи уговор или не прихвати да изврши наруџбеницу у складу са одлуком о додели, Наручилац задржава право да закључи уговор односно изда наруџбеницу првом следећем рангираном понуђачу у складу са одредбама Закона о јавним набавкама (ЗЈН).

**Члан 5.**

Сматра се да је уговорна обавеза по појединачном уговору настала издавањем наруџбенице од стране Наручиоца.

Издата наруџбеница се изабраном понуђачу доставља електронским путем, слањем e-maila (електронске поште) на адресу достављену за комуникацију од изабраног понуђача.

Сматра се да је наруџбеница примљена даном слања електронске поште, у складу са чланом 44. став 2. ЗЈН. Од изабраног понуђача, у духу добре комуникације, се очекује да потврди пријем наруџбенице.

Рок пружања услуге почиње да тече од дана закључења уговора односно од дана пријема наруџбенице.

**Члан 6.**

Извршење појединачних уговора / наруџбеница обрачунава се применом јединичних цена у понуди изабраног понуђача, на основу одлуке о додели уговора и те цене нису подложене изменама након доделе, нити у току извршења појединачног уговора / наруџбенице.

Наруџбеницом се не могу суштински мењати ови Општи услови.

**Обавезе изабраног понуђача које произлазе из важећих закона и прописа**

**Члан 7.**

Извршење услуга подразумева обавезујућу примену важеће законске регулативе и техничких прописа у Републици Србији, Закона о безбедности и здрављу на раду и др.

Изабрани понуђач је у обавези да током извршења уговора/обавеза из наруџбенице организује заштиту и безбедност на раду запосленим и радно ангажованим лицима, у складу са законом, да се стара о исправности опреме која се користи за пружање услуга.

**Члан 8.**

Привредни субјект је у обавези да обезбеди да руковање захтеваним техничким капацитетом (при извршавању уговорних обавеза), као што је рад и руковање са моторним тримером, тестером, косачицом и другим техничким капацитетом извршавају радно ангажована лица која су за то оспособљена и обучена (да имају искуство у раду са тиме, односно да су прошла одговарајуће обуке за безбедан рад). Наручилац задржава право да наведено провери током трајања СДН, пре и/или током извршења уговора/наруџбенице захтевањем одговарајућих доказа (уверење, сертификат, диплома... о стручној оспособљености).

Исто се односи и на поштовање обавеза из других закона и прописа. Уколико је за обављање неких од послова потребно важеће лекарско уверење, или уверење о здравственој способности за рад на висини, обавеза је привредног субјекта да исто обезбеди благовремено, да води рачуна да су та уверења важећа, у циљу извршавања послова у складу са прописима.

**Обавезе кандидата који су у СДН у погледу испуњавања захтеваног кадровског капацитета и других критеријума**

**Члан 9.**

Један од услова за квалификацију привредних субјеката и улазак у СДН је да за обављање предметних послова на одржавању зелених површина ангажују најмање 50% захтеваног кадровског капацитета из групације лица у неповољном положају, односно теже запошљива лица, чиме се, поред осталог, остварују социјални аспекти предметне набавке.

У случају престанка радног ангажовања за лице које је било обухваћено Изјавом о испуњености критеријума за квалитативни избор привредног субјекта и доказима достављеним за проверу квалификације, кандидат је у обавези да на његово место радно ангажује друго лице које испуњава захтеве као и лице за које је престало радно ангажовање.

Наручилац има могућност да током трајања СДН, од кандидата примљених у СДН, захтева путем Портала јавних набавки достављање обновљене и усклађене изјаве о испуњености критеријума за квалитативни избор привредног субјекта, као и проверу доказа, што укључује и критеријуме за кадровски капацитет. Уколико се установи да привредни субјект више не испуњава захтевани кадровски капацитет биће искључен из СДН. Искључени кандидати, након што поново испуне захтеве, могу поновити подношење пријаве за улазак у СДН. Више о наведеном видети у документу ИНФОРМАЦИЈЕ У ВЕЗИ СА СДН, као саставном делу ове конкурсне документације.

**Члан 10.**

Сви кандидати који подносе понуду за појединачне јавне набавке имају обавезу да поштују наведени захтев за кадровски капацитет.

**Обавезе изабраног понуђача у вези ангажовања најмање 50% захтеваног кадровског капацитета из групације лица у неповољном положају**

**Члан 11.**

Обавеза је изабраног понуђача да на извршењу појединачних набавки, приликом извршења обавеза из закљученог уговора / издате наруџбенице, ангажује најмање 50% кадровског капацитета из групације лица у неповољном положају.

Приликом достављања фактуре (рачуна) за извршени посао, изабрани понуђач има обавезу да достави доказе из којих се несумњиво може утврдити да је на извршењу конкретног посла био ангажован одговарајући број лица из групације лица у неповољном положају. Уколико ове доказе није могуће доставити уз фактуру, изабрани понуђач има обавезу да их достави пре истека рока за плаћање фактуре (рок за плаћање 45 дана).

Такви докази, поред броја ангажованих лица на извршењу појединачне јавне набавке морају да обухвате и доказе да је тим лицима за радно ангажовање исплаћена зарада односно накнада, као и порези и доприноси за обавезно социјално осигурање, у складу са прописима Републике Србије[[54]](#footnote-54). У том погледу, изабрани понуђач након извршеног посла, уз фактуру доставља:

* Податак о броју ангажованих лица на извршењу појединачне јавне набавке
* Доказ да је најмање 50% од ангажованих лица на конкретном послу из групације лица у неповољном положају (ако је реч о истим лицима са којима је понуђач доказивао испуњеност критеријума за улазак у СДН, није потребно понављати доказе, али је за наручиоца битно да може несумњиво да се увери да је реч о истим лицима)
* Доказ да је тим лицима из групације лица у неповољном положају исплаћена зарада односно накнада и да је извршена уплата пореза и доприноса за обавезно социјално осигурање, сходно прописима који се односе на основ радног ангажовања.

**Члан 12.**

Уколико се установи да изабрани понуђач, приликом извршења појединачне јавне набавке, не поштује обавезе из претходног члана, наручилац ће наплатити средство обезбеђења за добро извршење посла, предвиђено у чл. 14-16. Општих услова.

Уколико се наведено установи током извршења уговора / издате наруџбенице (изабрани понуђач на извршењу посла не ангажује лица из групације лица у неповољном положају), наручилац ће раскинути уговор / отказати наруџбеницу.

Реализација средства обезбеђења у смислу члана 112. став 1. тачка 5) ЗЈН, односно тачке 4.1.7 Повреде раније закључених уговора, у оквиру документа Критеријуми за квалитативни избор привредног субјекта, као саставног дела ове конкурсне документације, даје могућност Наручиоцу да кандидата приликом захтевања достављања обновљене и усклађене изјаве о испуњености критеријума за квалитативни избор привредног субјекта искључи из система СДН.

**Пријем извршених услуга:**

**Члан 13.**

О извршеним услугама сачињава се Записник о пруженим услугама, са позивом на број и датум закљученог уговора, односно издате наруџбенице, који својим потписима оверавају одговорно лице изабраног понуђача и одговорно лице Наручиоца задужено за праћење извршења појединачног уговора/наруџбенице.

Записник о пруженим услугама, са доказима из члана 11. доставља се уз фактуру која се испоставља Наручиоцу.

**Средство финансијског обезбеђења за добро извршење посла**

**Члан 14.**

Наручилац по правилу појединачним уговором / наруџбеницом захтева меницу за добро извршење посла на износ од 5% од укупне вредности појединачног уговора / издате наруџбенице без ПДВ-а, са роком важења најмање 30 дана дужим од уговореног рока извршења услуге.

Меница за добро извршење посла није неопходна када је укупна уговорена вредност појединачног уговора / наруџбенице мања од 500.000 динара без ПДВ-а.

Пружалац услуге се обавезује да меницу достави најкасније у року од 7 дана од дана закључења појединачног уговора / издавања наруџбенице. У случају да изабрани понуђач не испоштује ову обавезу наручилац ће раскинути уговор.

**Члан 15.**

Менице по појединачном уговору / наруџбеници, су бланко сопствене менице, неопозиве, без права протеста, наплативе на први позив, потписане и оверене од стране овлашћеног лица Пружаоца услуге.

Пружалац услуге уз меницу доставља:

- менично писмо – овлашћење којим овлашћује Наручиоца да може наплатити меницу

- фотокопију важећег картона депонованих потписа овлашћених лица за располагање новчаним средствима Пружаоца услуге код пословне банке, оверену од стране банке

- фотокопију ОП обрасца за законског заступника и лица овлашћених за потпис менице / овлашћења (оверени потписи лица овлашћених за заступање)

- доказ о регистрацији менице у Регистру меница Народне банке Србије (фотокопија Захтева за регистрацију менице од стране пословне банке која је извршила регистрацију менице или извод са интернет странице Регистра меница и овлашћења Народне банке Србије).

**Члан 16.**

Наручилац је овлашћен да наплати меницу у случају да Пружалац услуге не изврши уговорну обавезу, ако не поштује обавезе у погледу ангажовања лица у неповољном положају, као и у случају једностраног раскида појединачног уговора / отказа наруџбенице.

**Важење Општих услова**

**Члан 17.**

Ови Општи услови примењују се од тренутка успостављања, а важе до окончања СДН, било да је СДН окончан истеком рока на који је успостављен, било да је достигнута вредност из члана 3. Општих услова.

**Измене појединачних уговора / наруџбеница**

**Члан 18.**

Изабрани понуђач и Наручилац, сагласни су да се евентуалне измене и/или допуне појединачних уговора и наруџбеница врше у писаној форми – закључивањем анекса у складу са прописима о јавним набавкама које се односе на уговоре.

**Раскид појединачног уговора / отказ наруџбенице**

**Члан 19.**

Свака од уговорних страна има право на раскид појединачног уговора / отказ наруџбенице, под условом да друга страна и по протеку рока од осам дана од дана пријема писмене опомене да не испуњава обавезе из појединачног уговора / наруџбенице, не поступи по примедбама из исте опомене.

У случају из претходног става, уговорна страна која је доставила опомену, писменим путем обавештава другу уговорну страну да су се стекли услови за раскид појединачног уговора / отказ наруџбенице, услед чега сматра појединачни уговор раскинутим / наруџбеницу отказаном.

**Виша сила**

**Члан 20.**

Уколико после закључења појединачног уговора или издавања наруџбенице наступе околности више силе које доведу до ометања или онемогућавања извршења обавеза, рокови извршења обавеза ће се продужити за време трајања више силе.

**Посебне и завршне одредбе**

**Члан 21.**

Стране су обавезне да једна другу без одлагања обавесте о свим променама које могу утицати на извршење појединачног уговора / наруџбенице.

**Члан 22.**

На односе Страна, који нису уређени овим Општим условима, појединачним уговорима / наруџбеницама, примењују се одговарајуће одредбе Закона о облигационим односима и других закона, подзаконских аката Републике Србије – применљивих с обзиром на предмет набавке.

**Члан 23**.

Све неспоразуме који могу настати из појединачних уговора / наруџбеница Стране ће настојати да реше споразумно, а уколико у томе не успеју Стране су сагласне да сваки спор настао из појединачних уговора или наруџбеница буде коначно решен од стране стварно надлежног суда према седишту Наручиоца.

МОДЕЛ НАРУЏБЕНИЦЕ ЗА НАБАВКУ УСЛУГА НА ОСНОВУ ОПШТИХ УСЛОВА СИСТЕМА ДИНАМИЧНЕ НАБАВКЕ И ДОДЕЛЕ ПОЈЕДИНАЧНОГ УГОВОРА

|  |  |  |
| --- | --- | --- |
| **ДАТУМ: \_\_\_\_\_\_\_\_\_\_\_\_\_\_\_\_\_** | **НАРУЧИЛАЦ** | **ПРУЖАЛАЦ УСЛУГЕ** |
| **Назив** |  |  |
| **Адреса** |  |  |
| **ПИБ** |  |  |
| **Матични број** |  |  |
| **Број рачуна и назив банке** |  |  |
| **Особе за праћење извршења** |  |  |
| **Телефон и мејл адреса** |  |  |
| **Систем динамичне набавке** | Број ЈН \_\_\_\_\_\_\_ чији су предмет Услуге одржавања зелених површина | |
| **Одлука о додели уговора** | Број \_\_\_\_\_\_, од \_\_\_\_\_\_\_\_\_\_\_\_\_ | |
| **НАРУЏБЕНИЦА БР. \_\_\_\_\_\_\_\_ од \_\_\_\_\_ 20\_\_. У СИСТЕМУ ДИНАМИЧНЕ НАБАВКЕ** | | |
| Молимо Вас да у складу са Општим условима Система динамичне набавке, Вашом понудом за појединачну набавку и Одлуком о додели појединачног уговора извршите следеће услуге: | | |

| **Број ставке** | **Назив / опис услуга** | **Јединица мере** | **Количина** | **Јединична цена без ПДВ-а** | **Јединична цена са ПДВ-ом** | **Укупна цена без ПДВ-а** | **Укупна цена са ПДВ-ом** |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **УКУПНО** | | | | | |  |  |

|  |  |  |
| --- | --- | --- |
| **КОМЕРЦИЈАЛНИ УСЛОВИ** | | |
| **Рок пружања услуге** | \_\_\_ календарских дана од дана упућивања наруџбенице | |
| **Место/локације пружања услуге** |  | |
| **Пријем извршених услуга** | Констатоваће се записнички | |
| **Уговорна казна** | 0,2% дневно за сваки дан кашњења до максимално 10% вредности наруџбенице без ПДВ-а | |
| **Средство обезбеђења (СФО)** | За добро извршење посла: | |
| **Адреса за пријем СФО** | *Адреса наручиоца* | |
| **Адреса за пријем фактуре и других доказа** | *Адреса наручиоца* | |
| **Рок плаћања** | До 45 дана од дана пријема исправне фактуре са прилозима – Записником и другим прописаним доказима | |
| **Начин плаћања** | У динарима на рачун Пружаоца услуге | |
| Издавањем ове Наруџбенице, сматра се да је извршено закључивање појединачног уговора о јавној набавци.  На сва питања која нису регулисана Наруџбеницом сходно се примењују правила садржана у конкурсној  документацији и Општим условима доделе и закључивања појединачних уговора / издавања наруџбеница у  систему динамичне набавке. | | |
|  | | **ЗА НАРУЧИОЦА**  *Име и презиме*  Лице за праћење извршења |

**11. УПУТСТВО ПРИВРЕДНИМ СУБЈЕКТИМА КАКО ДА САЧИНЕ ПРИЈАВУ**

Део конкурсне документације који се формира путем Портала

## Подаци о наручиоцу

|  |  |
| --- | --- |
| Наручилац: | (*Портал повлачи наведене податке*) |
| Порески идентификациони  број (ПИБ): | (*Портал повлачи наведене податке*) |
| Адреса: | (*Портал повлачи наведене податке*) |
| Интернет страница: | (*Портал повлачи наведене податке*) |

**Основни подаци о поступку**

|  |  |
| --- | --- |
| Назив поступка: | Одржавање зелених површина |
| Референтни број: | (*Портал повлачи наведене податке*) |
| Врста поступка: | **Рестриктивни поступак** |
| Врста предмета  набавке: | **Услуге** |
| Опис: | (*Портал повлачи наведене податке*) |
| Рок за подношење: | (*Портал повлачи наведене податке*) |

Карактеристике поступка јавне набавке (*инструменти и технике*)

Успоставља се систем динамичне набавке.

## Опис предмета / партија

**Одржавање зелених површина**

**Опис набавке:**

(*Портал повлачи наведене податке*)

Наручилац је дефинисао критеријуме за доделу уговора на основу:

**Цене**

Начин рангирања прихватљивих понуда:

**Аутоматско рангирање**

**Електронска комуникација и размена података на Порталу јавних набавки**

У поступку се захтева електронска комуникација.

Понуда / пријава се подноси путем Портала јавних набавки на начин описан у овом упутству.

Корисник заинтересован за поступак јавне набавке комуницира са наручиоцем искључиво путем Портала јавних набавки.

Корисник Портала јавних набавки може да се заинтересује за објављен поступак јавне набавке тако што је преузео конкурсну документацију или означио своју заинтересованост.

Документацији у овом поступку јавне набавке на Порталу јавних набавки приступа се **на страници поступка:**

[***https://jnportal.ujn.gov.rs/***](https://jnportal.ujn.gov.rs/)***[[55]](#footnote-55)***

Радње у поступку јавне набавке које можете спроводити на тој страници поступка:

## слање захтева за додатним информацијама или појашњењем у вези са документацијом о набавци као и указивање наручиоцу на евентуално уочене недостатке и неправилности у документацији о набавци

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3822/Zahtev-za-dodatnim-informacijama-ili-poja%C5%A1njenjima-u-vezi-sa-dokumentacijom-o-nabavci)

* формирање **групе понуђача**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3854/Formiranje-grupe-ponu%C4%91a%C4%8Da-i-podno%C5%A1enje-ponude-u-ime-grupe-ponu%C4%91a%C4%8Da)

* припрема и подношење **пријаве**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3862/Priprema-i-podno%C5%A1enje-prijava-u-vi%C5%A1efaznim-postupcima)

* припрема и подношење **понуде**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3853/Priprema-i-podno%C5%A1enje-ponuda-i-prijava-putem-Portala)

## попуњавање е-Изјаве о испуњености критеријума за квалитативни избор привредног субјекта

## [види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3867/Dodela-prava-na-postupak-%E2%80%93-ponu%C4%91a%C4%8Di)

* **додела права на поступак** *(лицу у привредном субјекту)*

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3867/Dodela-prava-na-postupak-%E2%80%93-ponu%C4%91a%C4%8Di)

## слање захтева за заштиту права

## [види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3945/e-Zahtev-za-za%C5%A1titu-prava)

* додела овлашћења пуномоћнику за **заступање у поступку заштите права**

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3942/Punomo%C4%87nik-u-postupku-za%C5%A1tite-prava)

Привредни субјект може путем Портала јавних набавки да тражи од наручиоца додатне информације или појашњења у вези са документацијом о набавци, при чему може да укаже наручиоцу уколико сматра да постоје недостаци или неправилности у документацији о набавци, и то најкасније **6[[56]](#footnote-56)** (*податак наводи наручилац*) дана пре истека рока за подношење.

## Сандуче електронске поште у поступку

## [види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3795/Sandu%C4%8De)

Корисник заинтересован за поступак током трајања поступка јавне набавке путем сандучета електронске поште на Порталу добија следеће информације:

* Измене конкурсне документације
* Додатне информације или појашњења у вези са документацијом о набавци
* Одлука о додели / обустави
* Објављени огласи о јавној набавци

Корисник односно привредни субјект који учествује у поступку кроз сандуче путем Портала прима:

* Потврда о успешно поднетој понуди / пријави
* Потврда о успешно поднетој измени / допуни понуде / пријаве
* Потврда о опозиву понуде / пријаве
* Позив за подношење понуда
* Позив за учешће у е-лицитацији
* Записник о отварању понуда

Корисник прима копије порука и на адресу е-поште са којом се регистровао на Порталу.

## Припремање и подношење понуде / пријаве

Привредни субјект сачињава понуду/пријаву на Порталу јавних набавки према структури и садржини коју је дефинисао Наручилац приликом припреме поступка јавне набавке на Порталу.

Привредни субјект који подноси понуду / пријаву мора да буде регистрован на Порталу са најмање једним, а пожељно више корисника (односно корисничких налога).

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3874/Upravljanje-podacima-o-organizaciji-i-korisni%C4%8Dkim-nalozima-%E2%80%93-ponu%C4%91a%C4%8Di)

Детаљно упутство о припреми пријаве путем Портала

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3862/Priprema-i-podno%C5%A1enje-prijava-u-vi%C5%A1efaznim-postupcima)

## Рок за подношење понуда или пријава: *(Портал повлачи наведене податке)*

## Језици на којима понуде или пријаве могу бити поднете: Српски *(податак наводи наручилац)*

**Изјава о интегритету**

У обрасцу понуде/пријаве понуђач/кандидат мора изјавом о интегритету да потврди под пуном материјалном и кривичном одговорношћу да је своју понуду/пријаву поднео независно, без договора са другим понуђачима/кандидатима или заинтересованим лицима и да гарантује тачност података у понуди/пријави.

## Припремање и подношење заједничке понуде / пријаве

На страници поступка јавне набавке на Порталу привредни субјект може да креира групу привредних субјеката (понуђача / кандидата) ради подношења заједничке понуде/пријаве.

Члан групе привредних субјеката који подноси понуду / пријаву мора бити овлашћен за подношење заједничке понуде / пријаве у име групе. Овлашћење за подношење понуде / пријаве у име групе привредних субјеката, чланови групе дају путем Портала јавних набавки. Сви чланови групе треба да буду регистровани корисници Портала јавних набавки.

Више о формирању групе привредних субјеката:

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3854/Formiranje-grupe-ponu%C4%91a%C4%8Da-i-podno%C5%A1enje-ponude-u-ime-grupe-ponu%C4%91a%C4%8Da)

Понуду / пријаву припрема и подноси члан групе овлашћен за подношење заједничке понуде / пријаве у име групе привредних субјеката.

У случају заједничке понуде / пријаве подаци о члановима групе део су обрасца понуде / пријаве.

Код попуњавања обрасца понуде групе понуђача на Порталу јавних набавки треба да се наведе вредност или проценат вредности набавке те предмет или количину предмета набавке коју ће извршавати сваки члан групе према споразуму. Код попуњавања обрасца пријаве групе кандидата ти подаци наводе се ако су познати.

Сви чланови групе привредних субјеката треба да попуне Изјаву о испуњености критеријума за квалитативни избор привредног субјекта.

## Припрема понуде / пријаве са подизвођачем

Уколико понуда/пријава укључује подизвођаче, они треба да буду регистровани корисници Портала јавних набавки, али не треба да дају сагласност привредном субјекту за подношење понуде/пријаве путем Портала.

Привредни субјект који намерава да извршење дела уговора повери подизвођачу, дужан је за сваког појединог подизвођача наведе:

1. податке о подизвођачу (назив подизвођача, адреса, матични број, порески идентификациони број, име особе за контакт).
2. податке о делу уговора који ће се поверити подизвођачу (по предмету или у количини, вредности или проценту).
3. податак да ли подизвођач захтева да му наручилац непосредно плаћа доспела потраживања за део уговора који је он извршио.

Привредни субјект је дужан да за сваког подизвођача у понуди / пријави достави Изјаву о испуњености критеријума за квалитативни избор привредног субјекта.

## Припрема докумената у оквиру понуде / пријаве

Привредни субјект учитава документе понуде / пријаве према дефинисаној структури. Подржани формати и величина докумената прописани су Упутством за коришћење Портала јавних набавки. У случају да поједини документ превазилази величину омогућену на Порталу јавних набавки, препоручено је коришћење компресије докумената или дељење документа у мање делове и учитавање мањих и/или компресованих докумената на Портал јавних набавки.

Документе које учитава у оквиру понуде / пријаве привредни субјект не сме да криптује. Портал јавних набавки криптује понуде / пријаве и њихове делове и чува тајност садржине понуда / пријава као и информацију о идентитету привредног субјекта до датума и времена отварања понуда.

Привредни субјект може да припрема, учитава на Портал (*Страница поступка* → *Понуде или Пријаве* → *Припрема документације*) документе које намерава да прилаже у оквиру понуде / пријаве.

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3859/Priprema-i-podno%C5%A1enje-ponude-u-otvorenom-postupku?anchor=7.-u%C4%8Ditajte-dokumente-koje-prila%C5%BEete-uz-ponudu)

Наручилац је дефинисао да уз понуде / пријаве за предмет / партије захтева следеће документе.

**За предмет / партију: Одржавање зелених површина**

## Наручилац захтева да понуђач у својој понуди / пријави приложи следеће документе:

## Образац понуде / пријаве - Портал аутоматски формира попуњени образац понуде / пријаве на основу података које је привредни субјект уписао на Порталу

## Изјава о испуњености критеријума за квалитативни избор привредног субјекта - Портал аутоматски формира попуњени образац Изјаве на основу података које је привредни субјект уписао на Порталу.

Уз сваки тражени документ привредни субјект може да учита више докумената, ако се документ састоји од више делова.

Приликом учитавања докумената на Портал јавних набавки привредни субјект на Порталу означава да ли је поједини документ понуде поверљив (у складу са чланом 38. Закона о јавним набавкама), наводи правни основ на основу којег су документи означени поверљивим и образлаже разлог(е) поверљивости. У случају да одређени документ има само поједине делове поверљиве, пре учитавања тог документа на Портал, потребно је да привредни субјект издвоји поверљиве делове у засебни документ, означи га поверљивим, и тако га учита на Портал јавних набавки. Делове који нису поверљиви, потребно је раздвојити у засебни документ или документе и тако их учитати на Портал јавних набавки. Ниједан део електронске понуде / пријаве се не потписује, није потребан печат нити је потребно скенирање докумената.

**Изјава о испуњености критеријума за квалитативни избор привредног субјекта** Изјава о испуњености критеријума за квалитативни избор привредног субјекта попуњава се електронски на Порталу.

Део конкурсне документације **Критеријуми за квалитативни избор привредног субјекта са упутством** формиран је путем Портала и приложен конкурсној документацији.

Начин попуњавања е-Изјаве путем Портала:

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3863/e-Izjava-o-ispunjenosti-kriterijuma-za-kvalitativni-izbor-privrednog-subjekta)

Попуњавање Изјаве путем Портала, према дефинисаним критеријумима спроводи се на страници поступка под *Пријаве* / *Понуде* → *Нова Изјава* или *Изјаве* у припреми за ажурирање изјаве.

Чланови групе, подизвођачи или други субјекти чије капацитете привредни субјект користи попуњавају сваки своју е-Изјаву, а привредни субјект може да преузме попуњену е-Изјаву путем Портала и да ју приложи уз понуду / пријаву.

## Делови понуде / пријаве које није могуће доставити електронским путем

У случају да део или делове понуде / пријаве није могуће доставити електронским средствима путем Портала јавних набавки (в. члан 45. став 3. Закона о јавним набавкама), привредни субјект је дужан да наведе у понуди / пријави тачан део или делове понуде / пријаве које подноси средствима која нису електронска.

Део или делове понуде / пријаве које није могуће доставити електронским средствима путем Портала јавних набавки привредни субјект подноси Наручиоцу до истека рока за подношење понуда / пријава путем поште, курирске службе или непосредно, у коверти или кутији, затвореној на начин да се приликом отварања може са сигурношћу да утврди да се први пут отвара.

Део или делове понуде / пријаве које није могуће доставити електронским средствима путем Портала јавних набавки привредни субјект подноси на адресу:

(*Портал повлачи наведене податке*)

Са назнаком:

Део понуде / пријаве за јавну набавку: **Одржавање зелених површина**

Референтни број: (*Портал повлачи наведене податке*)

Број понуде:

НЕ ОТВАРАТИ

Приликом припреме понуде / пријаве на Порталу, привредни субјект наводи део или делове понуде / пријаве које ће доставити неелектронским начинима (путем поште, курирске службе или непосредно).

На полеђини коверте или на кутији треба навести назив и адресу привредног субјекта. У случају да део или делове понуде / пријаве подноси група привредних субјеката, на коверти је потребно назначити да се ради о групи привредних субјеката и навести називе и адресу свих чланова групе.

Део или делови понуде / пријаве сматрају се благовременим уколико су примљени од стране наручиоца до (*Портал повлачи наведене податке*).

Наручилац ће привредном субјекту предати потврду пријема. У потврди о пријему Наручилац ће навести датум и време пријема.

Део или делове понуде / пријаве које Наручилац није примио у року одређеном за подношење понуда / пријава, односно који је примљен по истеку дана и сата до којег се понуде / пријаве могу подносити, сматраће се неблаговременим. Неблаговремени део или делове понуде / пријаве Наручилац ће по окончању поступка отварања вратити неотворене Понуђачу, са назнаком да су поднети неблаговремено.

## Попуњавање обрасца понуде

Цена се исказује у динарима, са и без пореза на додату вредност, са урачунатим свим трошковима које понуђач има у реализацији предметне јавне набавке.

## Понуда мора бити важећа 30 дана од дана отварања понуда.

Након уноса свих података привредни субјект генерише образац понуде / пријаве и може да прегледа податке понуде / пријаве пре него поднесе понуду / пријаву.

## Начин измене и допуне понуде / пријаве

## [види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3855/Ponuda-izmena-dopuna-ili-odustanak)

## Начин опозива понуде / пријаве

## [види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3855/Ponuda-izmena-dopuna-ili-odustanak)

## Отварање понуда / пријава

**Подаци везани уз отварање понуда / пријава како је наведено у позиву**

Датум: (*Портал повлачи наведене податке*)

Место: (*Портал повлачи наведене податке*)

## Подаци о овлашћеним лицима и поступку отварања:

## Наручилац ће искључити јавност у поступку отварања понуда[[57]](#footnote-57) ради заштите података који представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује тајност података.

## Искључење јавности односи се и на представнике понуђача.

## Појашњења понуде / пријаве, облик и начин достављања доказа

Након отварања понуда / пријава наручилац може да захтева додатна објашњења која ће му помоћи при прегледу, вредновању и упоређивању понуда / пријава, а може да врши и контролу (увид) код понуђача, односноњеговог подизвођача.

Ако су подаци или документација, коју је привредни субјект доставио непотпуни или нејасни, наручилац може, поштујући начела једнакости и транспарентности, у примереном року који није краћи од пет дана, да путем Портала јавних набавки захтева од привредног субјекта, да достави неопходне информације или додатну документацију.

[види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3894/Komunikacija-naru%C4%8Dioca-i-ponu%C4%91a%C4%8Da-nakon-otvaranja-ponuda)

## Заштита права

Захтев за заштиту права може да поднесе привредни субјект, односно понуђач који је имао или има интерес за доделу уговора у конкретном поступку јавне набавке и који указује да је због поступања наручиоца противно одредбама ЗЈН оштећен или би могла да настане штета услед доделе уговора, противно одредбама ЗЈН (у даљем тексту: подносилац захтева).

Захтев за заштиту права подноси се електронским путем преко Портала јавних набавки истовремено наручиоцу и Републичкој комисији за заштиту права у поступцима јавних набавки (у даљем тексту: Републичка комисија).

## Подношење захтева за заштиту права електронским путем

## [види опште упутство за кориснике Портала](https://gizsr.visualstudio.com/Uputstva/_wiki/wikis/Uputstva/3937/Za%C5%A1tita-prava-na-Portalu)

Кораци:

* + Упишите референтни број захтева
  + Подаци о подносиоцу захтева, наручиоца и поступку за који се подноси захтев аутоматски се повлаче из система
  + Уколико подносилац захтева радње у поступку предузима преко пуномоћника може овластити пуномоћника путем Портала јавних набавки
  + Уколико се захтев подноси у име групе понуђача подносилац захтева треба да учита овлашћење осталих чланова групе или споразум из којег је јасно да има право да поднесе захтев у име групе
  + Дефинишите да ли се захтев за заштиту права односи на предмет набавке у целини или на поједину партију предмета набавке (означите партије)
  + Документи које је потребно учитати са вашег рачунара:

- Документ захтева за заштиту права (уз захтев можете такође учитати додатну документацију)

- Доказ о уплати таксе

## Прецизне информације о року(овима) за заштиту права

Захтев за заштиту права може да се поднесе у току целог поступка јавне набавке, осим ако ЗЈН није другачије одређено, а најкасније у року од десет дана од дана објављивања на Порталу јавних набавки одлуке наручиоца којом се окончава поступак јавне набавке у складу са ЗЈН. Захтев за заштиту права којим се оспоравају радње наручиоца у вези са одређивањем врсте поступка, садржином јавног позива и конкурсном документацијом сматраће се благовременим ако је примљен од стране наручиоца најкасније три дана пре истека рока за подношење понуда, односно пријава, без обзира на начин достављања. Захтев за заштиту права којим се оспоравају радње наручиоца предузете након истека рока за подношење понуда подноси се у року од десет дана од дана објављивања одлуке наручиоца на Порталу јавних набавки, односно од дана пријема одлуке у случајевима када објављивање на Порталу јавних набавки није предвиђено ЗЈН. Након истека рока за подношење захтева за заштиту права, подносилац захтева не може да допуњава захтев изношењем разлога у вези са радњама које су предмет оспоравања у поднетом захтеву или оспоравањем других радњи наручиоца са којима је био или могао да буде упознат пре истека рока за подношење захтева за заштиту права, а које није истакао у поднетом захтеву.

Захтевом за заштиту права не могу да се оспоравају радње наручиоца предузете у поступку јавне набавке ако су подносиоцу захтева били или могли да буду познати разлози за његово подношење пре истека рока за подношење захтева, а подносилац захтева га није поднео пре истека тог рока. Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву не могу да се оспоравају радње наручиоца за које је подносилац захтева знао или могао да зна приликом подношења претходног захтева. Предмет оспоравања у поступку заштите права не могу да буду евентуални недостаци или неправилности документације о набавци на које није указано у складу са чланом 97. ЗЈН. Наручилац објављује обавештење о поднетом захтеву за заштиту права на Порталу јавних набавки најкасније наредног дана од дана пријема захтева за заштиту права. Подношење захтева за заштиту права задржава наставак поступка јавне набавке од стране наручиоца до окончања поступка заштите права. Захтев за заштиту права мора да садржи податке из члана 217. ЗЈН.

Уколико подносилац захтева радње у поступку предузима преко пуномоћника, уз захтев за заштиту права доставља овлашћење за заступање у поступку заштите права. Подносилац захтева који има боравиште или пребивалиште, односно седиште у иностранству дужан је да у захтеву за заштиту права именује пуномоћника за примање писмена у Републици Србији, уз навођење свих података потребних за комуникацију са означеним лицем.

Приликом подношења захтева за заштиту права наручиоцу подносилац захтева је дужан да достави доказ о уплати таксе.

Доказ је сваки документ из кога се може да се утврди да је трансакција извршена на одговарајући износ из члана 225. ЗЈН и да се односи на предметни захтев за заштиту права.

Валидан доказ о извршеној уплати таксе, у складу са Упутством о уплати таксе за подношење захтева за заштиту права Републичке комисије, објављен је на сајту Републичке комисије.

Такса износи 120.000 динара.



1. Одржавање зелених површина; Одржавање зеленила на објектима одређеног наручиоца; Услуга кошења и одржавања зелених површина; Орезивање биљака - решавање проблема зеленог отпада са јавних површина; Услуга садње и одржавања зелених површина; Кошење зелених површина око објеката водовода и канализације (резервоара за воду, црпних и пумпних станица и сл.); Одржавање зеленила и машинско и ручно кошење траве на територији одређене општине и кошење на гробљима; Одржавање јавних зелених површина у осталим насељеним местима на територији Града; Кошење парковских травњака и уличног зеленила и орезивање дрвећа... [↑](#footnote-ref-1)
2. Нпр. учесталост кошења траве зависи и од временских прилика, годишњег доба. [↑](#footnote-ref-2)
3. Одржавање јавних зелених површина је уређење, текуће и инвестиционо одржавање, реконструкција и санација зелених, рекреативних површина и приобаља. Ова комунална делатност је уједно и услуга од општег економског интереса у смислу прописа о заштити потрошача. [↑](#footnote-ref-3)
4. Ту су још области социјалне заштите и хуманитарног рада, одржавање и обнављање јавне инфраструктуре, културне делатности – за организовање спровођења јавних радова на којима се ангажују незапослене особе са инвалидитетом. [↑](#footnote-ref-4)
5. Радно способни корисници новчане социјалне помоћи, Роми, лица без завршене средње школе, лица која посао траже дуже од 18 месеци, особе са инвалидитетом. [↑](#footnote-ref-5)
6. У сарадњи са НСЗ послодавцу (извођачу јавног рада) се обезбеђује потребна структура радника ради њиховог запошљавања на одређено време/по основу уговора о привременим и повременим пословима у току спровођења јавних радова. Послодавцу (извођачу јавног рада) се исплаћују средства намењена за организовање спровођења јавних радова која се користе за накнаду одређених трошкова: **накнада за обављен посао лицима ангажованим на јавним радовима (зараде незапослених)**, у предвиђеној висини по лицу, на месечном нивоу за пун фонд радних часова, односно сразмерно времену радног ангажовања на месечном нивоу, која се увећава за припадајући порез и доприносе за обавезно социјално осигурање; **накнада за трошкове доласка и одласка са рада**; накнаде трошкова обезбеђења безбедности и здравља на раду; накнада за трошкове обуке по ангажованом лицу које је завршило обуку. [↑](#footnote-ref-6)
7. Могућност учешћа на јавном конкурсу имају и привредна друштва, предузетници, задруге и удружења која имају статус правног лица, односно која су уписана у Регистар Агенције за привредне регистре. [↑](#footnote-ref-7)
8. <https://www.nsz.gov.rs/nsz/filijale/4052> [↑](#footnote-ref-8)
9. На Порталу су приметни и предмети набавки, као што су: Кошење траве и шибља поред општинских путева на територији одређене општине; Услуге кошења; Кошење банкина и путних појасева на општинским путевима између насељених места, односно између граница грађевинских реона суседних насељених места унутар територије одређене општине; Летње одржавање општинских путева - кошење траве и сечење шибља; Услуге кошења амброзије; Услуга кошења гробаља; Кошење зелених површина, резање и уклањање грана... [↑](#footnote-ref-9)
10. Многа од предузећа из јавног доступног Списка предузећа за професионалну рехабилитацију и запошљавање особа са инвалидетом, немају податке о интернет страници, није познато које све делатности обављају, само за мањи број постоје подаци да су учествовали у поступцима јавних набавки. [↑](#footnote-ref-10)
11. За истраживање тржишта и подстицање наручилаца за спровођење резервисаних јавних набавки и генерално примену социјалних аспеката значајно би било омогућити што више јавних података о предузећима из ових области, њиховим делатностима. [↑](#footnote-ref-11)
12. На Порталу је до почетка августа 2023. године покренуто само 35 поступака са СДН, од тога само 13 наручилаца са искуством спровођења ове технике. [↑](#footnote-ref-12)
13. Чланом 4. Закона о комуналним делатностима прописано је да Влада уређује мерила за обављање комуналних делатности, и то за: минимални обим који обухвата подручја, односно број становника за које се пружа одређена комунална услуга; учесталост пружања комуналне услуге; садржај комуналне услуге; показатељ квалитета и ефикасности пружања услуга. [↑](#footnote-ref-13)
14. Нпр. према Уредби о начину и условима за отпочињање обављања комуналних делатности („Сл. гласник РС“, бр. 13/2018, 66/2018 и 51/2019), површина јавних зелених површина обухваћених одржавањем подељена је на површину до 10 ha, од 10 до 30 ha, од 30 до 60 ha, од 60 до 120 ha, од 120 до 240 ha и преко 240 ha. Према тој површини је даље прописано колико кадрова високог образовања одговарајуће струке, колико кадрова средњег образовања у трогодишњем или четворогодишњем трајању, као и колико кадрова основног образовања треба да испуни вршилац комуналних делатности (нпр. за површину већу од 10 ha потребно је да подносилац има најмање једног запосленог дипломираног инжењера шумарства или дипломираног агронома или дипломираног пољопривредног инжењера). За ту исту површину прописан је и минимални технички капацитет (број кипера, путара, мобилне подизне радне платформе, трактора, аутоцистерне, косачица, тестера, коса, дувача лишћа и других техничких капацитета). [↑](#footnote-ref-14)
15. На првој страни рада на Порталу (Основни параметри поступка) треба означити и да се користи техника СДН. [↑](#footnote-ref-15)
16. Према члану 88. став 4. ЗЈН измена плана јавних набавки је обавезна ако се врши повећање процењене вредности јавне набавке за више од 10%, а у овом конкретном примеру долази до повећања од 100%. [↑](#footnote-ref-16)
17. У првој фази обавезна садржина пријаве обухвата *Образац пријаве* и *Изјаву о испуњености критеријума за квалитативни избор привредног субјекта*. То значи да подносилац пријаве, у првој фази, само ова два документа формира на Порталу уношењем захтеваних података. Портал даје опцију и да се учитају *Други документи*, али по правилу за тим нема потребе. [↑](#footnote-ref-17)
18. Након истека тог рока, а у току трајања СДН не постоје никакви додатни рокови за подношење пријава, односно заинтересовани привредни субјекти имају могућност у било које време током трајања СДН да поднесу пријаву. Након сваке нове поднете пријаве, наручилац путем Портала добија поруку да је извршено ново отварање пријава (Портал сам сачињава записник о отварању нове пријаве). [↑](#footnote-ref-18)
19. Члан 68. став 8. тач. 1) и 2 ЗЈН. [↑](#footnote-ref-19)
20. Осим одлука које се доносе у оквиру друге фазе СДН (одлуке о додели уговора/одлуке о обустави поступка), које се јавно објављују на Порталу. [↑](#footnote-ref-20)
21. Осим ако СДН спроводи секторски наручилац и ако постоји сагласност свих кандидата за одређивање краћег рока (члан 68. ст. 9. и 10. ЗЈН). [↑](#footnote-ref-21)
22. Ово је опција која постоји и код оквирног споразума са отварањем конкуренције. [↑](#footnote-ref-22)
23. Члан 68. став 6. ЗЈН. [↑](#footnote-ref-23)
24. С тим у вези на Порталу, на страни „Основне поставке поступка“, се не чекира поље

    *Наручилац ће користити могућност ограничавања броја кандидата* [↑](#footnote-ref-24)
25. Нпр. наручилац је предмет јавне набавке Услуга садње и одржавања зелених површина, процењене вредности нешто изнад 6.500.000 динара, поделио на три партије (пример отвореног поступка са Портала), и то: 1 - Кошење; 2- Одржавање парковских површина; 3 - Набавка и садња цвећа. У првој партији поднето је пет понуда, у другој и трећој по две понуде, с тим да су за све три партије изабрани различити понуђачи што говори о потенцијалној конкуренцији. У зависности од описа предмета набавке, величине наручиоца, територије на којој се одржава зелена површина, партије могу бити обликоване сходно опису посла који се спроводи (као што је у поменутом примеру), али могу и према посебним територијалним подручјима у којима би се уговори извршавали (нпр. ако је реч о већој површини на којој се услуге извршавају). [↑](#footnote-ref-25)
26. У оквиру *Процеси поступка* на Порталу бира опцију *Окончање система* и та информација се објављује кроз оглас *Обавештење о додели уговора, обустави поступка или поништењу поступка*. [↑](#footnote-ref-26)
27. У оквиру *Процеси поступка* на Порталу бира опцију *Исправка поступка* и измењени период трајања СДН се објављује кроз оглас *Исправка – обавештење о изменама или додатним информацијама.* [↑](#footnote-ref-27)
28. Члан 68. став 8. тачка 3) ЗЈН. [↑](#footnote-ref-28)
29. *Техничка документација и планови*, није потребан као део документације у овом моделу конкурсне документације. [↑](#footnote-ref-29)
30. У овом моделу конкурсне документације, кроз прву фазу успостављања СДН, представљене су кључне одредбе Модела уговора кроз *Опште услове доделе и закључивања појединачних уговора / издавања наруџбеница у СДН*, које обухватају и податке о средству обезбеђења за добро извршење посла, а уједно је дат Модел наруџбенице. [↑](#footnote-ref-30)
31. Овде би наведено требало да се односи на пријаве, с обзиром да се квалификација доказује и докази достављају у првој фази. [↑](#footnote-ref-31)
32. С тим у вези може бити од значаја концепт који се користи код јавних радова. Нпр. постоји Извештај о присутности на раду и обрачун зараде незапослених лица укључених у јавне радове, који, поред осталог, садржи податке о ангажованом лицу (име и презиме, степен стручне спреме), податке о радном ангажовању (ступање на рад, остварени сати), податке о заради (нето зарада, нето накнада, укупно нето, порез, доприноси из зараде, бруто зарада, доприноси на терет послодавца, укупни трошак послодавца) <https://www.nsz.gov.rs/live/nudite-posao/podrska-poslodavcima/usluge-i-olaksice/javni_radovi.cid267> Уједно, може се сагледати могућност коришћења одговарајућих пореских образаца као начина доказивања. [↑](#footnote-ref-32)
33. Наручилац приликом припреме документације прати редослед активности на Порталу, који у појединим деловима креира документацију на основу података које је наручилац унео у систем (нпр. документ *Критеријуми за квалитативни избор привредног субјекта*), или даје предлог одређених текстуалних поља (нпр. код обавезних основа за искључење), док на другим местима наручилац учитава припремљене документе (нпр. *Информације у вези са СДН*). На наручиоцу је да приликом припреме конкурсне документације обрати пажњу како би конкурсна документација била у свему припремљена у складу са одредбама ЗЈН. Циљ овог модела конкурсне је да пружи појашњења код примене социјалних аспеката и да друге смернице и могућности у вези припреме оваквог предмета набавке кроз СДН. Из тог разлога овај модел на појединим местима садржи више напомена у циљу потребних појашњења и смерница. Наравно, сваки наручилац ће предмет набавке прилагодити својим конкретним потребама. [↑](#footnote-ref-33)
34. С обзиром да се у овом моделу конкурсне документације цена даје тек у другој фази, образац структуре понуђене цене прати техничку спецификацију за појединачну набавку. [↑](#footnote-ref-34)
35. На Порталу је то документ означен као *Опис и спецификација предмета, услови испоруке или извршења,* док је у садржини конкурсне документације, у складу са Правилником, део под називом *Врста, техничке карактеристике (спецификације), квалитет, количина и опис услуга, начин спровођења контроле и обезбеђивања гаранције квалитета, рок извршења, место извршења, евентуалне додатне услуге и сл.* [↑](#footnote-ref-35)
36. Обликовање предмета набавке по партијама у оквиру СДН додатно може да омогући укључивање у поступке јавних набавки предузећа која запошљавају лица у неповољном положају и особе са инвалидитетом. Нпр. наручилац је предмет набавке *Услуга садње и одржавање зелених површина* поделио на три партије (1 - Кошење; 2 – Одржавање парковских површина; 3 – Набавка и садња цвећа). Или рецимо наручилац који као предмет набавке има *Услуге рашчишћавања, сређивања и одржавања зеленила у кругу Болнице* исту може да подели по партијама, ако би се тиме омогућило укључивање више различитих понуђача. [↑](#footnote-ref-36)
37. У конкурсној документацији, по правилу, се преузима ОРН (CPV) ознака из плана јавних набавки, с тим да наручилац има опцију да приликом креирања конкурсне документације унесе и друге ОРН ознаке које ближе одређују предмет набавке. Неке од тих ознака у вези овог предмета набавке су:77211300- 5 Услуге крчења;77312000- 0 Услуге плевљења корова;77312100- 1 Услуге уништавања корова; 77313000- 7 Услуге одржавања паркова; 77211500- 7 Услуге одржавања дрвећа; 77340000- 5 Услуге обрезивања дрвећа и шишања живе ограде; 77341000- 2 Обрезивање дрвећа.Наведено наравно зависи од самог предмета набавке. [↑](#footnote-ref-37)
38. Наручилац уједно може да да и додатне податке о локацијама – називе локација (нпр. Градски парк), опис локација (опис локације где се налази Градски парк), површину у м2, или локације свих паркова, укупну површину у м2. Ови подаци могу да буду генерално од значаја заинтересованим привредним субјектима приликом опредељивања за учешће у СДН, с тим да се конкретни подаци, техничка спецификација за појединачну набавку одређује и дефинише у другој фази. [↑](#footnote-ref-38)
39. *Напомена:* Ова техничка документација представља само пример. Наручилац дефинише техничку сепцификацију у складу са својим потребама и у свему у складу са одредбама ЗЈН. [↑](#footnote-ref-39)
40. Потребно је навести где се депонија налази. [↑](#footnote-ref-40)
41. Наручилац наводи износ суме осигурања. Може да предвиди могућност и достављања полисе осигурања у којој је сума осигурања исказана у другој валути (EUR), с тим да се прерачун врши по средњем курсу НБС на дан закључења осигурања. [↑](#footnote-ref-41)
42. Према подацима са Портала, наручиоци често код ових услова постављају и захтеве да су наведена лица оспособљена и обучена за руковање моторним тримером, тестерама, косачицама и др. техничким капацитетом, што је наравно опција. Ти захтеви у овом моделу, као и поштовање других прописа, постављени су кроз захтеве које привредни субјекти имају обавезу да обезбеђују у вези са извршењем уговора. [↑](#footnote-ref-42)
43. Наручилац дефинише број према објективним потребама за извршење предмета набавке. [↑](#footnote-ref-43)
44. Према Правилнику о ближој садржини података и начину вођења евиденција у области запошљавања, Национална служба за запошљавање (НСЗ) води евиденцију о лицу које тражи запослење. Према члану 4. Правилника подаци о незапосленом садрже личне и друге податке, као што су инвалидност и процена радне способности, квалификација и ниво и врста квалификације, начин стицања квалификације, образовна установа у којој је стечена квалификација. Чланом 5. је даље прописано да евиденција о незапосленом, у делу личних података садржи и податке о статусу (избегла и расељена лица, самохрани родитељ, млади у домском смештају, млади у хранитељским породицама, млади у старатељским породицама, корисик новчане социјалне помоћи, повратник по споразуму о реадмисији, бивши извршиоци кривичних дела и сл.). [↑](#footnote-ref-44)
45. Нпр. да ли је реч о лицу које посао тражи дуже од 18 месеци. [↑](#footnote-ref-45)
46. Уколико пријаву подносе други привредни субјекти, који не спадају у наведену категорију привредних субјеката (нису предузећа за професионалну рехабилитацију и запошљавање особа са инвалидитетом) у могућности су да размотре и опцију ангажовања наведених категорија са евиденције НСЗ. Овде можемо да направимо одређену аналогију са концептом јавних радова, код којих се послодавцу (извођачу јавног рада), у сарадњи са НСЗ, обезбеђује потребна структура радника ради њиховог запошљавања на одређено време/по основу уговора о привременим и повременим пословима у току спровођења јавних радова. С обзиром да је плаћање зараде, накнаде и других обавеза, за ангажовање тих лица у поступку јавне набавке у вези са конкретним извршењем посла (након реализације уговора/наруџбенице издате након спроведене појединачне јавне набавке у другој фази), а да привредни субјект већ приликом подношења пријаве (прва фаза) има обавезу да докаже да има потребан кадровски капацитет, може се размотрити закључење уговора са одложним условом са лицима која се радно ангажују (нпр. уговор о привременим и повременим пословима са одложним условом). [↑](#footnote-ref-46)
47. Ово из разлога што према одредбама члана 36. Закона о професионалној рехабилитацији и запошљавању особа са инвалидитетом („Сл. гласник РС“, бр. 36/2009, 32/2013 и 14/2022-др. закон), предузеће за професионалну рехабилитацију и запошљавање особа са инвалидитетом може обављати делатност под условом да, поред осталог, има у радном односу на неодређено време најмање пет особа са инвалидететом, као и да у односу на укупан број запослених, има у радном односу на неодређено време најмање 50% особа са инвалидитетом. Уједно, члан 37. Закона о јавним набавкама, код поменутих привредних субјеката и тзв. социјалних предузећа упућује да, код примене резервисаних јавних набавки, најмање 50% запослених чине особе с инвалидитетом или лица у неповољном положају. Међутим, како закон којим се уређује социјално предузетништво не садржи јасну одредбу да најмање 50% запослених чине лица у неповољном положају, то за социјална предузећа није упућено на овај начин доказивања. [↑](#footnote-ref-47)
48. Ускладити у зависности од године у којој се спроводи поступак. [↑](#footnote-ref-48)
49. Овај се податак односи на понуду у другој фази и садржан је у документацији за појединачну набавку у СДН. [↑](#footnote-ref-49)
50. Овај се податак односи на понуду у другој фази и садржан је у документацији за појединачну набавку у СДН. [↑](#footnote-ref-50)
51. Наручилац врсте услуге из техничке спецификације и количине одређује за сваку појединачну набавку у оквиру СДН. [↑](#footnote-ref-51)
52. Потребно је навести где се депонија налази. Могу се прецизирати и други подаци у вези са појединачном набавком (нпр. локације). [↑](#footnote-ref-52)
53. Наручилац уписује вредност СДН-а за све време његовог трајања. [↑](#footnote-ref-53)
54. Сагледати могућности коришћења одговарајућих пореских образаца као начина доказивања. [↑](#footnote-ref-54)
55. Линк ће упутити на објаву конкретног поступка на Порталу. [↑](#footnote-ref-55)
56. 8 или 6 дана, сходно члану 97. став 1. ЗЈН. [↑](#footnote-ref-56)
57. Искључење јавности се односи на прву фазу рестриктивног поступка, јер отварање пријава није јавно, док је отварање понуда видљиво понуђачима који су поднели понуде у СДН. [↑](#footnote-ref-57)